Bizikleta, alforjak eta norbera: bidaia esperientzia berezia - Oñati - Goiena.eus\nBizikleta, alforjak eta norbera: bidaia esperientzia berezia\nJulen Iriondo 2013-07-08 14:20\nUdako oporrak badatoz eta hamaika izan daitezke egunok pasatzeko moduak. Etxe inguruan ibiliko dira batzuk, eta nonbaitera bidaia egingo dute beste batzuek, hegazkinez, trenez, kotxez... edo bizikletaz, batek daki.\nAdrian Chohan oñatiarrak asko maite du bizikleta, asko maite du bidaiatzea, eta asko maite du bizikletaz bidaiatzea. Duela zortzi urte bizi izan zuen horrelako esperientzia bat lehen aldiz –Donejakue Bidea–, eta bi urtera errepikatu zuen: "Orain saiatzen naiz urtean bidaia bat behintzat egiten, nahiz eta luzea ez izan, hamar egunekoa edo. Sakratua da niretzat". Kostaldean barrena egin ditu bidaiak, eta baita mendi inguruetan ere; biak erraz uztar daitezkeen lekuetan ere izan da, Korsikan adibidez: "Hara kanpin denda txiki bat eraman genuen lehen aldiz, eta oso polita izan zen".\nAutonomia handiagoa eta etapak nahi izandako lekuan amaitzeko aukera ematen zien kanpin dendak; bestela, hostal eta aterpetxeetan egiten omen dute lo. Beno, eta tarteka hotelen baten ere bai: "Gogoratzen naiz Portugalen, hiru izarreko hotel bat; beherago hostal bat zegoen, normal bat. Lagunak esan zidan: 'Adri, hotelean galdetuko dut'. Eta nik ea nola galdetuko zuen han, ondoan merkeagoa izanda: gu ez gara luxu zaleak. Baina berak galdetuko zuela eta galdetuko zuela. Azkenean, hogei eurogatik gela eta self service-a".\nBesteak beste, horrelako pasadizoek egiten dute berezi bidaiatzeko modu hau; beste gauza asko ere badaude: "Zara zu, eta zure bizikleta, zure gustuko afizioa. Zoaz ikusten, leku desberdin pila bat ezagutzen, joanaz, bidaiatzen, eta inprobisatzen. Inprobisatzea asko gustatzen zait niri, gauzak datozen bezala egitea. Hemen bainu bat, hor hamarretakoa... Eta bizikletan bidaiatuta sorpresa asko izaten dira [gurekin egindako hitzordura ordenagailua ekarri du Adrianek, eta Korsikako argazki bat erakutsi digu: txerri mordoxka errepide erdian]". Lagun batek, iaz, Alpeetan, zakuarekin, aterperik gabe lo egin zuenekoa ere gogoratu du; izar euria zen gau hartan: "Hori ez da diruarekin ordaintzen".\nKanpoan lo eginda, alojamendua aurrez hartzen lanik ez; aterpean lo eginda ere, baina, badu bere arriskua erreserbak eginda joateak: leku jakin batera derrigor iritsi beharra; eta faktore desberdinak egon daitezke hori zaildu dezaketenak. Izan daiteke matxuraren bat eduki eta esperotako denboran uste bezain beste kilometro ezin egitea; edo arazo fisikoren bat izan edo, besterik gabe, gorputzak ez ematea; edo eguraldia: "Pirinioetako zeharkaldia egin genuenean oso eguraldi ona egin zigun gehienean. Egun baten juntatu ginen beste bi adiskiderekin, eta haiek hartuta zeukaten gau hartarako lekua. Eta sekulako zaparrada hasi zuen. Geu ere zalantzan izan ginen, haiekin joan edo geunden lekuan geratu". Besteak ez ziren libratu; lotarako loturarik ez eta busti gabe pasa zuten eguna Adrianek eta bere lagunak: "Esan genuen: 'Gaurkoz nahikoa egin dugu, geratu gaitezen hemen lasai, dena ez da eta bizikletan ibiltzea'. Inportantea da momentu lasaiak izatea, momentua disfrutatzea".\nExtremadurako, Andaluziako, Galiziako eta kantauriar kostaldeko parajeak ere ezagutu ditu Adrianek azken urteetan bizikletarekin. Aurten ere zer edo zer egingo omen du, eta animatzen du jendea probatzera: "Ez dut ezagutzen inor esperientzia gustatu ez zaionik". Fisikoki ezin izatearen beldurrik ez izateko dio Adrianek: "Txipa desberdina da, egun dena duzu, gura denean geratu... Gorputzak asko ematen du, eta burua ere egin egiten da. Eta horrela bidaiatuta, egunak hainbesterako ematen du...!".\nAdrian Chohan (bizikletaz bidaiatu zalea): "Jakin behar da norekin egin bidaia"\nZazpi bidaietatik bi bakarrik egin ditu.\nHorrela bidaiatzeak harremanak errazten ditu? Bai, asko; eta, gainera, desberdina da inorekin edo bakarrik joan. Bakarrik joanda askoz berba gehiago egiten duzu beste batzuekin. Zu gehiago irekitzen zara, eta jendea ere bai zuri. Lagunekin joanda haiekin aritzen zara; beste batzuekin laurdena ere ez.\nBakarrik, ondo. Bai. Eta bestela jakin behar da norekin joan. Ordu asko dira elkarrekin, eta feeling berezia duzun norbait izan behar da.\nAlpeetako edukiak, orain blogean\nPedalka saioa telebista bitartez eta goiena.net-en egon da orain arte ikusteko aukera. Aurrerantzean, baina, bere bloga izango du –blogak.goiena.net/pedalka–, eta bertan ikusi ahal izango dira Alpeetako zeharkaldiko atal guztiak. Honez gain, ibilbideko esku-orria jaisteko aukera ere emango du, alojamenduen eta bestelakoen gaineko informazioa jasotzen duena.\nHarrera ona 'Pedalka'-k\nApirilean hasi eta oraintxe arte egon da ikusgai Goiena telebistan frantziar Alpeetako zeharkaldia jasotzen duen saioa. Harrera ona izan du ikus-entzuleen artean. Amaitu da saioa, baina nork daki berririk egiteko modurik izango ote den.\nMunduan zehar Oñati


Ez goaz inora - Irutxuloko Hitza : Irutxuloko Hitza\nEz goaz inora\nEtxebizitza. Norberarena den mundua lau paretetan gordeta. Geurea bezalako gizarte demokratiko batek jasotako eskubidea da, baina eskubide honek tranpa asko ditu. Horietako bat, ez duela etxebizitza horren kokalekua, egoera ala prezioa zehazten. Horregatik, eskubidea hankamotz gelditzen da, putreen gozamenerako.\nDonostian badira putreen hegaldia kokotean sumatzen hasi diren ehunka bizilagun; Bentaberrin, 510 familiak etxea gal dezakegu hamarkada amaitu aurretik (duela bi urte Blackstone inbertsio funts estatubatuarrak erosi zuen Testa Residencial higiezinen enpresa, eta 2028tik aurrera etxebizitzek babes ofizialeko izaera galduko dute), eta Parte Zaharrean, Grosen eta Egian Azora funts putreak Donostiako 300 familiaren etxebizitzak erosi ditu. Bideratu dira bizilekuak defendatzeko borrokak, eta ate guztietara deiadar egin da; kaleratzeak gelditzera ere iritsi dira, baina laguntza erreguek ez dute agintarien erantzunik jaso.\nAipatutako auzoetako etxebizitza horien egoerak ez du inolako zentzurik; nola liteke posible 187.000 biztanledun hiri batean lau auzotan banatutako ia 1.000 familiak egun batetik bestera urtetan beren etxea eta auzoa izan direnak utzi behar izatea? Familia hauek ez dira doan bizi etxe horietan; urtetan utzi dituzte aurrezkiak, eta denbora berean eraiki dituzte euren bizitzak; seme-alabak ekarri dituzte hirira, maitatu dira, banandu dira, ezagutu dira, harremanak eraiki eta deseraiki dituzte… bizi oso bat eskaini diote auzoei, bertako nortasuna bereganatzeraino.\nBizilagunok entzun ditugun aitzakiak askotarikoak dira; egoera ulertzen dute, babesa eskaintzen digute, baina inork ez du putreak uxatzeko tirorik botatzeko asmorik. Auzotik kaleratu nahi gaituzte, baina zer bihurtuko dira auzo horiek bertako bizilagunak kanporatzen dituztenean? Norentzat izango ote da hiria? Donostiarrok beste Donostia bat sortu beharko ote dugu, geurea den bizitokia turismoaren, handinahikeriaren eta ezinezko errenten esku abandonatuz? Beharbada, horixe izango da etorkizuneko hiria; baina borrokatu gabe bederen, ez goaz inora


Susa literatura - Andaluziari ene bilduma\nSusa 83-86 7\nGison oker baten kulpiagatik\nAitor egin dezadan\nAi ene! Adolfo\nZeinen era ilunez\nHIRUR ZATITAN BEREIZIA ETA BANATUA\nAmetsen enbatak sortu nau\nHemen iragan da ene izatea\nBigarren zatia eta jarraipena\nZerraldo baltza besa besaka daramate\nHirugarren zatia eta jarraipena\nJaun andre, irakurle maiteok\nIngura zakizkidate erditu berriok\nMaitasun eta gorrotoen apunte nahasiak\nIlargia ere haserretzen da nirekin\nAhantzi eginen zaitut\nEz dut gehiago idatziren\nEgun, xuriz jantzi naiz\nEta nehork ez zuen ikusi\nZu, 3'5 gramoren\nLaket zait, eta gura dut\n"Amour en latín fait amore"\nEskuartean duzun liburu hau Jon Iñaki Lasak plazaratzen duen bigarrena da. Ez dago esan beharrik «Alizia eta biok» liburua atera zenetik hona gure poetaren hainbat eta hainbat kontzepzio aldatu direla. Hau da hain zuzen ere Jon Iñakiren kezka handienetarikoa: irakurlegoak poetaren garapenaren ondorioa dastatu beharrean, lehenengo liburuaren estiloaren jarraipena bila dezan alegia.\nLiburua Andaluziari eskeinia dagoela dio Jon Iñakik izenburuan, eta horrela da egiturari begiratuz gero. Lau zati nagusitan banatzen da liburua: Irudimena, Oihartzunaren agindua, Maitasun eta gorrotoen apunte nahasiak eta Heriotz isila. Jon Iñakik era eta teknika ezberdinez azaldu nahi izan digu Andaluzia: Becquer, heriotza, maitasuna eta Lauaxeta; poesia, antzerkia eta narratiba. Elementu guzti hauek osatzen duten laukia litzateke Andaluzia, euskaldun baten Andaluzia, Jon Iñakirena alegia.\nElementu ezberdinak erabiltzen dituela esan dugu: olerkia, antzerkia eta ipuina; hirurak bat egiten dira liburuan; gai eta forma diferenteak tratatu ditu Jon Iñakik, baina beti Andaluziaren inguruan, Andaluzia dutela helburu nagusitzat.\nai kantuen herri hori.\nLarroxa eta azeituna\naien sorleku hori\nHorrela, lehenengo zatian Becquer da inspirazioa; bigarrenean García Lorcaren oihartzunak aurkitzen dira: «Hil zeinuak» / «Voces de muerte...», eta granadatarraren antzerkigintzaren zenbait elementu: patua, «La casa de Bernarda Alba»ren heriotz-gelditasuna...; hirugarrenean Andaluziako herri-koplen sinpletasun goxoa aurkitzen dugu; laugarrenean, azkenik, García Lorca eta Esteban Urkiaga «Lauaxeta»ren arteko adiskidetasunean oinarriturik azken honen heriotza kondatzen digu.\n«Ez dakit zergatik idazten dudan / ezta zertarako ere» diosku Jon Iñakik; eta arrazoia eman behar diogu hori idaztean, izan ere liburu honen historia dakien edonork behin baino gehiagotan eginiko galdera izango da hau. Liburu hau duela bi urte idatzi zen eta argitaletxe batera eraman. Han, jakituriaren zuloan sarturik nonbait, gorde zuten ez dakigu noiz arte; azkenik, itxoiteaz asperturik eta inolako erantzunik jasotzeko esperantza galdurik «Susa»koei pasatzea erabaki genuen.\nBaina bere liburua irakurri eta gero aski ondo dakigu zergatik idazten duen Jon Iñakik: heriotza eta maitasunaren akabatzearen garratik libratzeko, beldur dena harrokeriaz maskaratzen den bezala; maskaratzen da erregez poeta: «heure irudi eta eitera / sortu dudan ororen jaun».\n«Ez dut gehiago idatziren» esaten digu; baina horren alboan honelakoak ere ikus daitezke:\nEta poemaren orrazten,\neta minez geratu naiz.\nbeldurra ematen dit.\nIlargia ere haserretzen da nirekin.\nBai. Bart agertua dit.\nPuxketa bat lapurtu diodala zuretzat\neta ez nauela maite.\nDialektika honek autoafirmazio beharra isladatzen du:\nNihoiz baino Lasago naizenean...\nAutoafirmazioz idazten duelako du, agian, bere poesiak sakontasun hori. Ihes egin eta utzi nahi izango zukeen bizitza honen zauria sakonegia zaiolako, imajina bat egiten duenean beste inola ere elkartzen ez diren bi mundu elkartzen ditu. P. Reverddy-k esaten zuen bezela, imajinak ez daude naturan, poetak sortu behar ditu naturan sakondu eta gailentzeko.\nAmetsen enbatak sortu nau eta...\nPoetak, trajedia klasikoetako pertsonaien heroe eta antiheroe izatearen min hura berarekin du, eta urratua sakonegia da hitz jarioari leku egiteko. Bere garratzaren sakona gutxitan jaurtikitzen du, ez du sendatzea ere pentsatzen, nahikoa libratzea lortuko balu; eta horrexegatik ez da sintagma paralelo eta inkonzienteen pilatzera murgiltzen, minaren garrasia ito arte. Bere mina oso konzientea da, oso barrukoa eta arrunt ausnartua, eta horretaz pentsatzeak dakarkio gauzak ahalik eta hitz gutxienetan esatea, paralelismoak delikadeziaz hautsiz zehaztea, konkretatze eta mugatze beharra. «Beatrizen aita hil da» dio «Castaren Malura»ren lehenengo lerroan, eta «Beatrizen aita hil zait» bederatzigarrenean. Horrek dakarkio hitz jokuz baliatzea:\nzirri-zorro egoiteko / zer egin\nMaitemortuetan barrena / bapateko bidaiaria naiz\nBaina ezin du ezer oratu, errealitatea bera ere hestukaitz gertatzen da eta azkenean galderak dira erantzun bakoitzaren ondoren pilatzen zaizkionak, admirazio eta hasperenak.\nSakontasuna eta zailtasuna kideko ez direla ere badaki, eta horrexegatik poema asko eta askotan herri esaera eta tajueren atzean kausitzen ditugu «haziz ubeldu» maitasunaz ari denez, «cante jondo»an hainbeste «ai»ezkaren azpian ondu den bizitzaren giharra bezala. Askotan imajina estuen ondoan konparazio sinple antzeko horien bidez:\nAitortzen dizut (...)\nEta ez diodala nik,\nBeste askotan espero ez dugun forma sinple baten zertzeladak, sinpletasun hori zein tranpa handia den erreparatu arte:\nAhantzi eginen zaitut.\nbertze goiz batez.\nGuk ere, ahantzi eginen dugu poema bakoitza, gero gosaltzean madalenaren zaporeak gogora erazi diezagun nola maitemindu gaitezkeen poema baten oihartzun batetaz.


2012. urtean zehar 5 erreklamazio izan dira IETen (Informazioaren eta Ezagutzaren Teknologiak) arloan ; beraz, Erakundeak izapidetutako kexa guztien %0,20 arlo honetakoak izan dira.\nHonela sailkatu ditugu jasotako erreklamazioak, azpiarloak kontuan hartuta:\n– Administrazioaren funtzionamendua eta administrazio prozedura.....2\n– Datuen babesa.....2\n– Informazioaren eta ezagutzaren teknologiak.....1\nKopuru orokorrak oraindik ere txikiak diren arren, IET azpiarloa mailaka handituz doa eta bere pisua areagotu da datuen babesaren azpiarloarekiko, iraganean arlo honen oinarrizko gunea zenarekiko.\n– Datuen babesaren gaian, berariazko erakunde bat dago –Datuak Babesteko Euskal Bulegoa– euskal administrazioek datuen babesaren araudia bete dezaten, eta horrek eragin egiten du gai honi buruzko kexa gehienak erakunde hari aurkeztea.\n– IETen eskubideen gaian jasotako kexa kopurua ez da IETen gaiko legedia behar bezala betetzen aritzearen isla eta, are gutxiago, administrazio elektronikorako sarbide eskubideak betetzen aritzearena. Aldiz, jatorria administrazioarekiko harreman elektronikoak gutxi erabiltzean kokatu behar da, eta, are kezkagarriagoa dena, herritarrek administrazio elektronikoarekiko dituzten eskubideei eta eskubide horiek balia daitezen zer organorengana jotzeari buruz duten ezagutza mugatua da.\nAipatutako gogoetei jarraiki, ezinbestekoa da administrazioarekiko harremanetan IETen erabilera sustatzen duten ekimenak hedatzea, baita berariazko esparru horretan herritarrek dituzten eskubideak ezagutzea eta zabaltzea ere. Horretarako, Arartekoak hainbat ekimen sustatu ditu, VI. kapituluko 4. atalean azaltzen direnak.\nEkimen horiek justifikatzen dituen datu enpiriko gisa, kontuan hartu behar dugu Eusko Legebiltzarreko 2011ko Soziometroaren arabera, euskal herritarren %32k administrazioarekiko izapideak online egitea nahiago duela, bulego fisiko batera jotzea erabakitzen duten % 65en aurrean. Hala ere, herritarrak pozik daude Internet bidezko zerbitzu publikoen kudeaketarekin, izan ere, inkestatutako pertsonen % 57k administrazioek teknologia berriak gaineratzean hobetu dutela uste dute, batez ere Internet bidezko sarbideari esker.\n2.1. Izenpe: Enpresa batek Izenperen ziurtagiria berritzeko kostua zein informazioa zalantzan jarri zuen. Izenperen weban informazioa eta gure informazio-eskaerari emandako erantzuna aztertuta, irregulartasunik ez zegoela eta Izenpek zentzu horretan eskainitako informazioa behar bezain argia zela ondorioztatu genuen.\n2.2. Herrizaingo Saila: Sail horrek aldi baterako ezgaitasunen inguruan onartutako instrukzioak talka egiten du Ertzaintzako kideen osasun-datuak babesteko eskubidearekin, herri administrazioetako langileen atalean jasotzen den moduan.\n2.3. Getxoko Udala: Elkarte batek Arartekora jo zuen Udalak salaketa bat ukatu zuelako bitarteko elektronikoen bidez aurkeztu izanagatik. Bi aldeen arteko gaizkiulertua konpontzeko aukera eskaini zuen gure esku-hartzearen esparruan, herritarrek administraziora bitarteko elektronikoen bidez zuzentzeko duten eskubidea gogoratu ahal izan genuen.\n2.4. IETen eta datuen babesaren arloarekin loturiko beste kexa batzuk\nHainbat web orri pribatutan agertzen diren datu pertsonalei buruzko beste kexa batzuk ere nabarmendu nahi ditugu. Bertan, Arartekoaren eskumena euskal herri administrazioen kontrolera mugatzen denez, ezin izan dugu esku hartu eta Datuak Babesteko Espainiako Agentziara bideratu ditugu.\nBeste arloek kudeatutako kexak bideratu bitartean, IETen eta datuen babesaren inguruko kontuak agertu dira eta duten interesarengatik aipatuko ditugu:\n– Pasaiako Udala: Udaleko agirien erregistro orokorraren antolamendua zela-eta udal horrek aurka aurkeztutako kexaren ondorioz, txosten honen Araubide Juridikoaren arloan gaineratu duguna. Arartekoak proposatu zuen, zerbitzu elektronikoak sustatzen diren heinean, idazkiak elektronikoki aurkeztea barne, ezin dela baztertu aurrez aurreko erregistroaren ohiko aukera, izan ere, herritarrek zerbitzu publikoetara bitarteko elektronikoen bidez jotzeari buruzko ekainaren 22ko 11/2007 Legeak xedatzen duen bide anitzeko eskubideak bitarteko guztiak izatera derrigortzen du, herritarrek askatasunez aukera dezaten zeinen bidez jarriko diren administrazioarekin harremanetan eta, ondoren aldatu ere egin ahalko dute.\n– Eusko Jaurlaritzako Osasun Saila: Jaso ditugun hainbat kexatan interesdunek euren espediente klinikoen datuak eskuratu nahi zituztela azaltzen ziguten. Kasu horietan, ospitalek eskatutako informazioa eskaini ez zietenean, oinarrizko arazoa historial klinikoak existitzen ez zirela izaten zen, agiri klinikoen araudia, existentziari zein edukiari dagokionez, eskatutako jaiotzen datu klinikoen data baino askoz ondorengoak dira.\n– Lanbide. Enplegu eta Gizarte Gaietako Saila: Lanbideren jardueraren arazoengatik 2012. urtean jasotako kexa ugarien artean, kudeaketarako eta prestazio eta orientaziorako aplikazio informatikoen ustezko integrazio faltarekin loturiko praktika azpimarratu nahiko genuke. Kudeaketa aplikazio ezberdinen arteko integrazioa edozein erakundek ahalik eta eraginkortasunik handiena lortzeko eskuratu nahi duen helburua izanik, salatutako disfuntzioak (txosten hau ixtean bere garaian Enplegu eta Gizarte Gaietako Sailari gai honen inguruan kontrastatzeko eskatu genion informazioa oraindik ere jasotzeke dugu) diru-sarrerak bermatzeko errentarekin loturiko oinarrizko kontuetan eragin zuzena dutela kontuan hartuta, beharrezkoa den koordinazioaren bidez, aplikazio informatikoen arteko informazio truke falta saihesteko beharra azpimarratu nahi dugu, teknologia ez dadin zian zerbitzu horien kudeaketa egokia burutzeko eragozpena.\n2012. urtean zehar Euskal Autonomia Erkidegoan bi arau garrantzitsu onartu ziren esparru honetan:\n– 21/2012 Dekretua, otsailaren 21ekoa, Administrazio Elektronikoari buruzkoa. herritarrek administrazioarekin baliabide elektronikoak erabiliz jarduteko duten eskubidea garatzen du, prozedurak elektronikoki izapidetzeko formulak ezartzen ditu eta sarbide elektronikoari buruzko legearen gainontzeko eskubideak garatzen ditu; gainera, Eusko Jaurlaritzako egoitza elektronikoa eta agiri eta jakinarazpen elektronikoekin loturiko beste kontu batzuk ere arautzen ditu. Laburbilduz, arlo honetako herritarren eskubideak Eusko Jaurlaritzarekiko zein esparrutan erabil daitezkeen zehazten du.\n– 159/2012 Dekretua, uztailaren 24koa, Euskal Autonomia Erkidegoko administrazio publikoko aplikazio informatikoak irekitzea eta berrerabiltzea arautzen duena. Uneko gardentasun, lankidetza eta irekiera joeretan kokatuta, administrazioak garatutako aplikazio informatikoak herritarren eta enpresen esku jartzen ditu eta, aldi berean, sektoreko kostuak eta lehiakortasuna merkatzen ditu.\nUrtero ohikoa izaten den moduan, Eustatek Euskal Autonomia Erkidegoko Informazioaren Gizartearen Ikuspegia 2012 argitaratu berri du, familiei, enpresei eta landa munduari buruz. Ondorioetan argi uzten da euskarri digitalen eta horiekin lotutako ekipamenduen kopuruak pixkanaka hazten doala eta Euskadin aro analogikotik digitalera bizkor pasatzen ari garela, izan ere, Euskadi buruan dago Estatuko beste komunitateekin zein inguruko herrialdeetakoekin alderatuta.\nEstatuan, berriz ere, ezagutzera eman behar dugu 11/2007 Legeko amaierako zazpigarren xedapeneko 4c) artikuluaren lege garapena ez dela egin, minusbaliotasuna duten pertsonei eta adinekoei sartzeko berdintasuna bermatzeko, zein ere diren haien egoera pertsonalak, baliabideak edo ezagutzak; izan ere, Arartekoarentzat talde horienganako arretak lehentasuna dauka eta IETak bereziki erabilgarriak dira haientzat.\nEuropako eremuan, indarrean jarraitzen du Malmöko adierazpenarekin administrazio elektronikoa estrategikoki birbideratzeko hartutako erabakia. Horren ondorioz, Europar Batzordeak “Europarako Administrazio Elektronikoaren Ekintza Plana, 2011-2015” diseinatu zuen, Ministerioen arteko erabaki horrek dakarren garrantziarekin, baina haren ekintza batzuk Europarako Agenda Digitalean daude sartuta. Ekintza planaren helburu orokorra IETek dauzkaten gaitasunak ustiatzea da, administrazio adimentsu, berritzaile eta iraunkorrak sustatzeko.\n2012ko martxoan, Auzitegi Nazionaleko Administrazioarekiko Auzien Salak Europar Batasuneko Justizia Auzitegiaren mende jarri du Google-i eta datuak babesteko Europako legeriaren (95/46/CE Zuzentaraua) bilakaerari buruzko epaitu aurreko arazoa eta hainbat kontu azaldu ditu, besteak beste: zuzentarau horren lurralde aplikazioa, interneteko bilatzaileen jarduera edukien hornitzaile gisa zuzentarauaren zentzuan edo ezerezteko eta aurre egiteko eskubidearen irismena ahazteko eskubidearekiko, besteak beste. Inolako zalantzarik gabe, Justizia Auzitegiak aurkeztutako kontuei emango dien erantzunak egoera berria marraztuko du alorrean Europar Batasun guztirako.\nArestian aipatu dugunez, Arartekoaren lan arlo hau 2010ean sortu zen eta haren helburuen artean datuen babesari eta administrazio elektronikotik eratorritako eskubideei buruz herritarrek dituzten eskubideei balioa ematea eta haiek hedatzeko eginkizun ekintzailea izatea daude. Izan ere, ulertzen dugu eskubide horiek erabiltzeak eta haiek babesteak berritzeko ahalmen handiagoa duten herritarrak sustatzen laguntzen dutela, eta hori lehen mailako elementu estrategikoa da krisi ekonomikoko eta enplegua suntsitzeko egungo testuinguruan.\nHorrexegatik, 2012an helburu horri lotutako zenbait jarduketa planifikatu eta burutu dira.\nKomunikabideen bidez jakin izan genuen Internet eta telefono mugikorren bidez antza Deustuko Unibertsitatearekin loturiko hainbat pertsonen argazki eta bideo intimoak baimenik gabe hedatu zirela. Hori ikusita, Arartekoak ofiziozko espediente bat irekitzea erabaki zuen gertatutakoaren inguruko informazioa biltzeko intimitaterako, duintasunerako, osotasun moralerako eta nortasunaren garapen askerako eskubideekiko errespetuaren ikuspuntutik eta, hala zegokionean, baita izaera pertsonaleko datuen babesaren ikuspuntutik ere.\nGertakariak ezagutzeko eta jazotakoa argitzeko burututako jarduera horretan informazioa jaso eta kudeaketak burutu bitartean (horren amaierako ebazpena txosten hau argitaratu aurretik eman da), unibertsitateak erantzukizunik ez zuela ondorioztatu da eta bide batez, hezkuntza erakundeei eta herritarrei orokorrean, bereziki gazteenei, gizarte sareetako datuek eta irudiek babesik ez dituztela eta horrek ondorioak eragin ditzakeela gogorarazi zaie, baita datu eta irudi horiek zaintzeko gutxieneko neurriak hartu behar direla ere. Laburbilduz, Internetek eta sareen bidezko informazio-trukeak eskaintzen dituzten abantaila handiak informazio pertsonalaren babesaren inguruko praktika onekin bateratzea, sare publiko edo pribatuen erabileran arreta berezia jarriz, horiek ondo erabiltzearen erantzukizuna erabiltzaile bakoitzari baitagokio.\n4.2. Txosten bereziak\n2012an e-inklusioari eta Euskadiko herritarrek IETen bidez gizarte esparruan eta esparru publikoan duten partaidetzari buruzko txosten berezia amaitu da eta, txosten hau burutzean argitaratzeke bazegoen ere.\n– Txostenaren esparruan lau eten digital aztertu dira:\n– Irisgarritasunaren araberako eten digitala\n– Erabileraren araberako eten digitala\n– Eskuratzearen araberako eten digitala\n– Parte-hartzearen araberako eten digitala\nEta kategoria horietan guztietan gomendioak egin dira, besteak beste: tokiko agenda digitalak sustatzea, gaitasun digitalen inguruko esparru estrategikoa definitzea, e-Administrazioa eten digitalak dituzten edo arriskuan dauden taldeei hurbiltzea, aniztasun funtzionala duten pertsonen edo mendeko pertsonen autonomia IETen bidez bultzatzea, Euskadin IETen bidezko parte-hartzearen inguruko agiri estrategikoa burutzea; identitatearen kudeaketarako teknologiak garatzea edo e-partaidetzarako prestatu diren bide digitalen irisgarritasuna era erabilgarritasuna bermatzea.\n4.3. Arloan giza eskubideak eta praktika onak sustatzeko jarduketak\nArartekoak zenbait ekimen abiarazi ditu. Halakoak Arartekoaren berrikuntza jarduketei buruzko VI. kapituluan jaso ditugu Horien artean, Herritarrek herri-administrazioarekin bitarteko elektronikoen bidez harremanetan egoteko dauzkaten eskubideen dekalogoa bereziki azpimarratu behar dugu. Horren helburua, herritarrek administrazioarekin dituzten harremanetan IETen erabilera sustatzea eta esparru horretan herritarrek dituzten eskubideak sustatzea da.\nTresna honekin, Arartekoak eskubide horiek ulertu eta hedatu daitezen lagundu nahi du, honelaxe laburbiltzen dena:\n– Bide-aniztasuna: administrazioarekiko harremanetarako bidea aukeratzea eta herritarraren nahiaren arabera aldatzea.\n– Elkarreragingarritasuna: administrazioaren esku dauden datuak eta dokumentuak ez ematea.\n– Irisgarritasuna: herritarren eta administrazioaren arteko berdintasuna.\n– Gardentasuna: zure prozeduren izapidetze-egoeraren berri izatea.\n– Kopia: prozeduretako agirien kopia elektronikoak lortzea.\n– Artxibatzea: espedienteko agiriak elektronikoki gordetzea.\n– Segurtasuna eta konfidentzialtasuna: identifikazio elektronikorako bitartekoak lortzea.\n– Bermea: datuen segurtasuna eta konfidentzialtasuna.\n– Kalitatea: kalitatezko zerbitzu publiko elektronikoak.\n– Neutraltasun teknologikoa: administrazioekin harremanetan jartzeko erabiliko diren aplikazioak edo sistema informatikoak aukeratzea\nHerritarrek herri-administrazioekin bitarteko elektronikoen bidez harremanetan egoteko dauzkaten eskubideen dekalogoa euskarri digitalean editatu da. Arartekoaren webgunean(www.ararteko.net) eskuragarri dago, hainbat formatutan burututa eta, era berean, edozein webgunetan integratzeko kodea eskaintzen da, hedatzeko aukera emanez.\n4.4. Ikerketarako beka\n2012n emandako ikerketarako beka amaitu eta argitaratu da. Haren helburuak telekomunikazioei, teknologiari eta garraio mota orori buruzko erabiltzaile eta kontsumitzaileen eskubideak aplikatzea eta eskubide horiek gure erkidegoan defendatzea eta eskatzea dira. Ikerketa lan honetan (haren edukia txosten honen IV. kapituluan ezagutu daiteke xehetasun gehiagorekin kontsumitzaile gisa ditugun eskubideen kontzientzia eta ezagutza zertxobait eskasak izaten jarraitzen dutela antzeman dugu, izan ere, kontsumoaren alorrean eskubideak defendatzera bideratutako legeria ugaritu bada ere, horrek ez du saihestu kontsumitzaileen eskubideak urratzen jarraitzea.\nHorrela bada, teknologiei dagokienez, bai telefonia mugikorra eta finkoaren sektorean, bai Interneteko zerbitzuetan, erabiltzaile eta kontsumitzaileen ez-gogobeteko maila urtebeteko tartean pairatutako arazoen rankinean mailarik altuenean dago: Euskal Autonomia Erkidegoan inkestatutakoen artean, % 12,7k Internetekin arazoren bat izan du, % 6k telefonia finkoan eta % 5,6k telefonia mugikorrean (EIN, 2006).\nIkerketa beka horren esparruan, ikerketa horren bidez lortutako azterlanaren edukiaz gain, erabilera praktiko handiko hiru tresna osagarri izateko bidea eman da:\n– Enpresei zuzendutako gomendioak,\n– Eskubideen defentsa erakundeei zuzendutako gomendioak, eta\n– Kontsumitzaileentzako bidea.\nDatuen babesaren esparruan, herritarrek askotan helarazten dizkigute euren ulertezintasuna eta kexa Google bezalako bilatzaileetan edo Facebook bezalako gizarte-sareetan haiei buruz agertzen den informazioa ezabatzen ez delako, eta kaltegarritzat jotzen dituzten hainbat informazio bizitzan guztian zehar jasan behar dituzte web pribatuetan edo komunikabideetako berrietan argitaratutakoaren ondorioz.\nHorregatik, datuen babesaren esparruan Arartekoak jarraitzen dituen kontuen artean, intimitaterako eskubidearen eta ohorerako eta norbere irudirako eskubidearen adierazpen gisa (Europar Batasuneko oinarrizko eskubideen gutunaren 8. artikuluaren barnean babestuta) “ahazteko eskubidea” izendapenarekin ezagututakoa dago, mugaz haraindi gertatzen den interneteko fenomenoaren gizarteratzearen ondorio.\nZentzu horretan, ez dago zalantzarik Europa mailako eguneratu gabeko legeriak datu pertsonalak kaltetzeko bide ematen duen hazitegia eskaintzen duela, beraz, Europar Batasuneko Justizia eta oinarrizko eskubideen komisarioak, Viviane Redingek, 2013an datuak babesteko Europako legea eguneratzeko aurkeztutako ekimena geureganatu dugu eta datorren urtean zehar bereziki hausnartuko dugu, datu pertsonalak eta norbere irudia babestearekin loturiko eskubideen defentsa egokia burutzeko aukera eskaintzen duten ekimenak hartuz.\nInternet bidez argazki eta bideo pribatuak hedatu izanaren ondorioz hasitako ofiziozko jardueraren esparruan, gizarte sareen eta komunikazioko sare publikoen erabileran informazio, kontzientziazio eta arrisku jokabideen saiheste falta orokorra antzeman ahal izan dugu. Horren ondorioz, datuak nahi izan gabe hedatu dira, artxibo horien zaintza eta igorpenaren zaurkortasuna dela medio.\nIET eskubideei dagokienez, Arartekoak herritarrek herri-administrazioekin bitarteko elektronikoen bidez harremanetan egoteko dauzkaten eskubideen dekalogoa argitaratzean hedapen-tresna berri bat eskaini du euskarri erabilgarrian eta terminologia ulergarriarekin. Zalantzarik gabe, erronka honako hau da: eskubide horiek abian jartzean, herritarrek euren izapideak errazago burutu eta gehiago erabili ahal izatea, informazio publikoa eskuratzeko hurbiltasun gehiago izatea eta administrazioen gardentasun handiagoa lortzea. Horretarako, administrazio eta erakundeok betiere hiru alderdi kontuan hartu behar ditugu:\n– Administrazio elektronikoak herritarrei parte hartzeko aukera eskaini behar die, eta ez soilik izapideak egiteko.\n– Herritarrek administrazioarekiko harremanetan egokitzat jotzen duten bidea erabiltzeko eskubidea dutela eta inolaz ere ezin dela eten digitalik sortu bitarteko elektroniko berri hauek erabiltzeagatik.\n– Administrazio elektronikoaren ezarpena herritarren bidez eta herritarrentzat pentsatu behar dela, administrazioarentzat dakartzan abantailak eta aurrezpena –horregatik sustatu behar da– aplikazio informatikoen informazio-antolamenduarekin eta erabilgarritasunarekin bateratuz, lortu nahi ez diren zailtasunak edo oztopoak ekidite aldera.\nDatozen hilabeteetan inklusio digitalari eta gizarte parte-hartzeari buruzko Arartekoaren txosten berezia argitaratzean, irizpide-elementu berriak eskainiko ditu uneko egoeraren diagnosia egiteko, baita proposamen eta ekimen multzo bat ere euskal herri administrazioekiko gomendio gisa.\nOndorioen harira, eskubide horien garapenaren esparruan hemendik gutxira erakunde guztiok erantzun beharko dugun galdera da IETek benetan herritarren izaera aktiboa eta barneratzailea sustatzen eta haien parte-hartzea bultzatzen ote duten. Europako kaleetan dauden gizarte-mugimenduak ikusita agerikoa dirudi IETak eta, zehazkiago, gizarte sareak, informazio trukerako tresna azkarra eta indartsua eratzen ari direla eta praktika demokratikoa aktibatzen dutela.\nEuropar Batasunak 2013. urtea Europako herritarren urtea izendatu du eta Europako herritarrak eta partaidetza-demokrazia agendaren erdigunean egongo dira. Horri esker, europarrek eta, bereziki, gazteek, euren eskubideen berri dutela eta horiek erabiltzeko modurik onena ezagutzen dutela bermatuko da, baita, zalantzarik gabe, IETen esparruan ere.


Kaspersky pasahitz kudeatzailea ez zegoen batere segurua eta zure pasahitzak pitzatu | Linuxetik\nDuela egun gutxi iskanbila izugarria sortu zen sarean Donjonek egindako argitalpen baten bidez (segurtasun-aholkularitza) horretan, funtsean "Kaspersky Password Manager" segurtasunari buruzko hainbat arazo eztabaidatu ditu batez ere bere pasahitz-sortzailean, sortutako pasahitz guztiak indar gordinaren eraso baten bidez pitzatu zitezkeela frogatu baitzuen.\nEta Donjon segurtasun aholkularia da hori aurkitu zuen 2019ko martxoa eta 2020ko urria bitartean, Kaspersky Password Manager Sortu pasahitzak segundotan pitzatu daitezke. Tresnak helburu kriptografikoetarako desegokia zen zenbaki sasi-ausazko sorgailua erabiltzen zuen.\nIkertzaileek aurkitu zuten pasahitz sortzailea hainbat arazo zituen eta garrantzitsuenetako bat PRNG-k entropia iturri bakarra erabiltzen zuela zen Laburbilduz, sortutako pasahitzak ahulak ziren eta ez ziren batere seguruak.\n“Duela bi urte, Kaspersky Password Manager (KPM) berrikusi genuen, Kaspersky-k garatutako pasahitz kudeatzailea. Kaspersky Password Manager pasahitzak eta dokumentuak modu enkriptatuan eta pasahitz bidez babestutako kutxa seguruan gordetzen dituen produktua da. Segurtasun hau pasahitz nagusi batekin babestuta dago. Beraz, beste pasahitz kudeatzaile batzuek bezala, erabiltzaileek pasahitz bakarra gogoratu behar dute pasahitz guztiak erabiltzeko eta kudeatzeko. Produktua sistema eragile desberdinetarako dago eskuragarri (Windows, macOS, Android, iOS, Web ...) Enkriptatutako datuak automatikoki sinkroniza daitezke zure gailu guztien artean, beti zure pasahitz nagusiarekin babestuta.\n“KPMren ezaugarri nagusia pasahitzen kudeaketa da. Pasahitz kudeatzaileen funtsezko puntu bat da, gizakiak ez bezala, tresna hauek pasahitz sendoak eta ausazkoak sortzen trebeak direla. Pasahitz sendoak sortzeko, Kaspersky Password Manager pasahitz sendoak sortzeko mekanismo batean oinarritu behar da ”.\nArazoari CVE-2020-27020 indizea esleitu zitzaion, "Erasotzaile batek informazio gehigarria (adibidez, pasahitza sortu zeneko denbora)" jakitea ohartarazteko balio duenean, kontua da Kasperskyren pasahitzak jendeak uste zuena baino seguruagoak zirela.\n"Kaspersky Password Manager-en sartutako pasahitz sortzaileak hainbat arazo topatu ditu", azaldu zuen Dungeon ikerketa taldeak herenegun egindako mezu batean. "Garrantzitsuena zera da: kriptografikoetarako PRNG desegokia erabiltzen ari zela. Bere entropia iturri bakarra orainaldia zen. Sortzen duzun edozein pasahitz bortizki hautsi liteke segundotan. "\nDungeonek adierazi du Kasperskyren akats handia sistemaren erlojua erabiltzea izan dela segundotan zenbaki sasi-ausazko sorgailu batean hazi gisa.\n"Horrek esan nahi du munduko Kaspersky pasahitz kudeatzailearen instantzia bakoitzak pasahitz berbera sortuko duela segundo jakin batean", dio Jean-Baptiste Bédrunek. Haren arabera, pasahitz bakoitza indar gordinaren eraso baten jomuga izan daiteke ”. "Adibidez, 315,619,200 eta 2010 artean 2021 segundo daude, beraz, KPMk gehienez 315,619,200 pasahitz sor ditzake karaktere multzo jakin baterako. Zerrenda honen indar gordinaren erasoak minutu batzuk besterik ez ditu behar ".\nIkertzaileak Dungeonek ondorioztatu zuen:\n“Kaspersky Password Manager-ek metodo konplexua erabili zuen pasahitzak sortzeko. Metodo hau pasahitz hacker estandarrei gogor pasatzeko pasahitzak sortzera bideratuta zegoen. Hala ere, metodo horrek sortutako pasahitzen indarra murrizten du tresna dedikatuekin alderatuta. KeePass erabiliz pasahitz sendoak nola sortzen diren erakutsi dugu adibide gisa: zozketa bezalako metodo sinpleak seguruak dira, karaktere-barruti jakin bateko letra aztertzerakoan "moduluen alborapena" kentzen duzunean.\n“Kasperskyren PRNG ere aztertu genuen eta oso ahula zela erakutsi genuen. Bere barne egitura, Boost liburutegiko Mersenne tornadoa, ez da egokia material kriptografikoa sortzeko. Baina akatsik handiena da PRNG hau oraingo denborarekin hazi zela, segundotan. Horrek esan nahi du KPMren bertsio zaurgarriek sortutako pasahitz bakoitza modu gordinean manipulatu daitekeela minutu batzuen buruan (edo segundo bat gutxi gorabehera belaunaldi denbora ezagutzen baduzu).\nKasperskyri ahultasunaren berri eman zitzaion 2019ko ekainean eta patch bertsioa urte bereko urrian kaleratu zuen. 2020ko urrian, erabiltzaileei pasahitz batzuk birsortu beharko zirela jakinarazi zitzaien, eta Kaspersky-k bere segurtasun aholkua argitaratu zuen 27eko apirilaren 2021an:\n"Arazo honen erantzule den Kaspersky Password Manager-en bertsio publiko guztiek berri bat dute orain. Pasahitza sortzeko logika eta pasahitza eguneratzeko alerta, sortutako pasahitza behar bezain sendoa ez den kasuetarako ”, dio segurtasun enpresak\nArtikuluaren bide osoa: Linuxetik » Berri » Kaspersky pasahitz kudeatzailea ez zen batere segurua eta zure pasahitzak pitzatu egin daitezke\nPasahitzak giltzarrapoak bezalakoak dira: ez dago% 100 segurua, baina zenbat eta konplexuagoa izan, orduan eta denbora eta ahalegina handiagoa da.\nArtEze esan zuen\nNahiko sinestezina da, baina bere ordenagailura sarbidea ez duenak ezin du irakaslearengana ere iritsi. Gaur egun, bakoitzak bere ordenagailua du, baldin eta norbaiten laguna bere etxera joaten ez bada eta kasualitatez programa hori instalatuta daukala aurkitzen badute.\nProgramaren iturburu kodea izateko zortea izan zuten nola sortu ziren ulertu ahal izateko, bitarra izan balitz lehenik deskonpilatu egin behar da, zaila da, askok ez dute bit hizkuntza ulertzen edo zuzenean indar gordinaren bidez nola funtzionatzen duen ulertzea.\nTerminalak: Aminal, Cool Retro Term eta hainbat pertsonalizazio trikimailu


Irekia Eusko Jaurlaritza - Gobierno Vasco :: EHAA xedapena 201604916\nAldizkariaren data: 2016-11-18 Aldizkari honetan argitaratua: 2016219\nHurrenkenaren zenbakia: 201604916\nGetxoko Lehen Auzialdiko 5 zenbakiko Epaitegian (Bizkaia), 227/2013 prozedura arrunta bideratu da, Virginia Colque Villcak eskatuta, Justizia Auzitegi Nagusiko fiskalburuaren aurka eta Jose Luis Mayta Alanocaren aurka, behin betiko neurriak aldatzeko, autoa eman da, eta, hona hemen idazpurua eta epaitza:\nEpailea: Emilio Lamo de Espinosa Vazquez de Sola.\nLekua: Getxo (Bizkaia).\nEguna: bi mila eta hamaseiko urriaren seia.\n1.– Erabakitzen dut baimena ematea Virginia Colque Villcari berak bakarrik egin ditzan José Luis Mayta Alanocaren harremanean izandako XXXXX eta XXXXX alaba adingabeen gaineko guraso-ahalari dagozkion egintzak,eta, bereziki hainbat jarduketa arrunta egiteko behar diren administrazio-izapideak egin ditzan: dokumentazioa lortu (NAN, pasaportea eta identifikazio ofizialak), diru-laguntza publikoak, adingabeek behar dituzten tratamendu medikoen eta kirurgikoen gaineko erabakiak, hezkuntza-ereduaren eta ikastetxeen gaineko erabakiak, atzerrirako bidaiak, etab.; baina, aitaren guraso-ahala eragotzi barik.\n2.– Erabakitzen dut jarduketa hauek artxibatzea, auzi-jartzaileak atzera egin duelako (PZLren 20.2 artilulua).\n3.– Kosturik gabe.\nErrekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santander banketxean duen gordailuan eta zainpean uzteko kontuan (66). Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOko 15. xedapen gehigarria).\nErrekurtsoa jartzeko gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.\nEta Euskal Herriko Agintaritzaren Aldizkarian ematen da argitara, Jose Luis Mayta Alanoca demandatuari behar bezalako jakinarazpena egiteko balio dezan; ematen eta sinatzen dut ediktu hau, Getxon (Bizkaia), bi mila eta hamaseiko urriaren hamarrean.\nEDIKTUA, behin betiko neurriak aldatzeari buruzko 572/2015 prozeduraren ondoriozkoa.\nEDIKTUA, behin betiko neurriak aldatzeari buruzko 713/2017 prozeduraren ondoriozkoa.


Sestao Berrik hiri adimendunen berrikuntzari buruzko EIP-SCC Marketplace nazioarteko topaketan parte hartu du - Sestao Berri\nPortada » Berriak » Sestao Berrik hiri adimendunen berrikuntzari buruzko EIP-SCC Marketplace nazioarteko topaketan parte hartu du\nSestao Berri joan den hilean Bruselan egindako azken topaketan izan zen, EIP-SCC Hiri eta Komunitate Adimendunei buruzko Europako Berrikuntza Elkarteak antolatuta, Europako Batzordeak sustatutako EIP-SCC Marketplace ekimenaren barruan.\nEhun pertsona inguruk, erakunde publiko eta pribatuetako eta Europar Batasuneko ordezkariek, parte hartu zuren ekitaldian, harremanak eta jardunbide egokien esperientziak trukatzeko eta lankidetza-jarduera berriak sustatzeko Smart City (Hiri Adimendunak) proiektuekin lotuta. Besteak beste, mugikortasunaren inguruan, IKT arloetan edo ekoizpen eta eraginkortasun energetikoan.\nNazioarteko topaketa honetan jorratutako funtsezko gaietako bat hiri-ekimen berritzaileen finantzaketa izan zen. Gai horri buruzko panela antolatu zuten eta bertan, proiektu bat finantzatu ahal izateko sustatzaileak bete behar dituen baldintzak behar bezala formulatzearen garrantzia azpimarratu zuten adituek.\nEuropar Batasuneko Faro Horizon 2020 proiektuek erakusketa-gune berezia izan zuten. Proiektuok eraikinen energia-eraginkortasunera, mugikortasun jasangarrira eta informazioaren eta komunikazioaren teknologien arloko hiri-berroneratzeko estrategiak garatzera bideratuta daude. Proiektu horien artean, Sestaoren partaidetza duen +Cityxchange nabarmentzen da.\nSestao Berrik oso balorazio positiboa egin zuen topaketa horri buruz, eta lankidetza berriak adostu zituen abian dauden proiektuetarako eta etorkizuneko ekimenetarako nazioartean.


Txinako Neodimio Fluoruroa NdF3 Fabrikazioa eta Fabrika | Liche\nNeodimio Fluoruroa (NdF3), purutasuna ≥99,9% CAS zenbakia: 13709-42-7 Pisu molekularra: 201,24 Fusio puntua: 1410 ° C Deskribapena Neodimio (III) Fluoruroa, Neodimio Trifluoruro izenaz ere ezaguna, konposatu ioniko kristalinoa da. Normalean Nd - Mg aleazioak, beira, kristala eta kondentsadoreak, material magnetikoak egiteko erabiltzen da. Neodimio Fluoruroa beira, kristal eta kondentsadoreetarako erabiltzen da batez ere, eta Neodimio Metala eta aleazioak egiteko lehengai nagusia da. Neodimioak xurgatze banda handia du ...\nNeodimio Fluoruroa (NdF3), purutasuna% 99,9\nCAS zenbakia: 13709-42-7\nPisu molekularra: 201,24\nFusio puntua: 1410 ° C\nNeodimio (III) Fluoruroa, Neodimio Trifluoruro izenaz ere ezaguna, konposatu ioniko kristalinoa da. Normalean Nd - Mg aleazioak, beira, kristala eta kondentsadoreak, material magnetikoak egiteko erabiltzen da.\nNeodimio Fluoruroa beira, kristal eta kondentsadoreetarako erabiltzen da batez ere, eta Neodimio Metala eta aleazioak egiteko lehengai nagusia da. Neodimioak xurgapen banda sendoa du 580 nm-ra zentratuta, gizakiaren begiaren sentsibilitate maila maximotik oso gertu dago, betaurrekoak soldatzeko babes-lentetan erabilgarria izateko. CRT pantailetan ere erabiltzen da gorrien eta berdeen arteko kontrastea hobetzeko. Beiraren fabrikazioan oso estimatua da beirarako kolore more erakargarriengatik.\n- beira, kristala eta kondentsadoreak\n- neodimio metala eta neodimio aleazioak\n- betaurrekoak soldatzeko babes lenteak\n- CRT pantailak\nAurrekoa: Lantano Fluoruro LaF3\nHurrengoa: Samarium Fluoruroa SmF3


Torrealdai: "Diskurtsiboki zaintza krisiaren eztabaida azaleratu da, baina ez da aurrerapausorik eman" - Deia\nNaia Torrealdai, Euskal Herriko Bilgune Feministako kidea\nTorrealdai: "Diskurtsiboki zaintza krisiaren eztabaida azaleratu da, baina ez da aurrerapausorik eman"\nAurtengo M8an, pandemiak azaleratutako "sistemaren erro arrazista" salatzeko mobilizazioak izango dira "herriz herri" Mugimendu feministak antolatuta\nane lópez 06.03.2021 | 19:45\nNaia Torrealdai, Euskal Herriko Bilgune Feministako kidea. J. M. Martínez\nNaia Torrealdai, Euskal Herriko Bilgune Feministako kidea.\nZeintzuk dira Euskal Herriko Bilgune Feministak aurtengo M8an plazara aterako dituen aldarrikapenak?\n-Bilgune Feministatik urte osoa daramagu gure diagnostikoarekin. Urteak daramatzagu esaten zaintza krisian gaudela eta pandemiak hori azeleratu du. Horregatik, martxoak 8 honetan zaintza lanen krisiaren ardatz arrazista mahaigaineratzeko momentua zela uste dugu, eremu erremuneratuan ibiltzen diren emakumeak, emakume arrazializatuak eta migratuak direlako gehienetan.\nZer gabezi azaleratu ditu pandemiak?\n-Pandemiak azaleratu du kapitalismoa ez dela kapaza bizitza duinak sostengatzeko, neoliberalismoak ez duela inolako proiekturik, eta gutxiago emakumeentzako, eta agerian utzi du ere sistema hau ez dela gai bizitza bera sostengatzeko. Nortzuk daude hein handi batean bizitza horiek sostengatzen? Emakumeak, lan prekario esplotatuetan, ekonomia erremuneratu edo ezkutuko ekonomia horretan pribatuen zaintza lanak egiten. Eta zaintza katea migrazio politika kolonialekin sostengatzen da, orden jerarkizatu eta arrazial batekin, emakume gehienak migratuak eta arrazializatuak direlako.\nGreba feministetan zaintza lanetan fokua jarri zen. Aurrerapausorik eman da horrez geroztik?\n-Greba feministako bigarren urtean "aurrerapausoa" ikusi genuen, izan ere zaintzari buruzko eztabaida monotema bihurtu zen, eta hori guretzat lorpena izan zen. Baina hortik aurrera, guk garbiketa morea deitzen dioguna gertatu da. Euskal instituzioetatik bizitza duinen inguruan hitz egiten da, baina inongo politika feministarik egin gabe. Diskurtsoa baino ez da. Erresidentzietako emakumeek zenbateko borroka egin duten ikusten dugu eta oraindik ez zaie inongo aitortzarik ematen, etxeko langileek hitzarmena lortzeko dabiltza borrokan, eta ez dute lortzen kasurik egitea... Diskurtsiboki gabezia hori azaleratu da, baina ez da urratsik eman, ez dira politika feministak implementatzen. Beraz, aurrerapausoa jendartean bai, baina instituzioen aldetik ez da egon intentziorik benetako proposamenak emateko.\nNolakoa izango da aurtengo M8a? Polemika egon da mobilizazioen kontura.\n-Mugimendu feminista hasieratik, aurreko martxotik, arduratsua izan da. Horren adibide da, esaterako, azaroak 25eko mobilizazioetan nola segurtasun neurriak errespetatu ziren, ekitaldi estatikoa izan zen... Badakigu manifestazio ikusgarria ez dela izango, herriz herri, hiriz hiri, auzoz auzo eta zutabeka izango da. Mugimendu feminista dago hori antolatzen. Ez dakit zergatik sortu den horrelako histeria... Garrantzi- tsua da kalera ateratzea sindemia honetan emakumeak izan garelako sistema honetan azkenak. Gu hemen gaudela, borrokan jarraitzen dugula eta diskurtso hutsalek ez dutela balio aldarrikatzea garrantzitsua da.\n2018-19ko greba feministen ostean aurten, bigarrenez, ez da grebarik izango. Zer hausnarketa egin du Mugimendu feministak horren inguruan? Ze borroka modu planteatzen dira orain?\n-Greba betidanik izan da langileontzako tresna garrantzitsua, baina urtero ez dugu egin nahi, beste borroka tresna bazuk daude. Feminismoaren zabalkuntza lortu zen, eman beharreko pausoa zen emakumeak borrokara batzea. Hala ere, ez dugu baztertzen etorkizunean berriz egitea, ikusi beharko dugu borroka tresnak zeintzuk diren egoerara egokituz. Mugimendu feministak duen altxorra da herriz herri eta auzoz auzo dagoela. Dezentralizazio horren indarra garrantzitsua da.\nEtorkizunera begira, zein bide orri dauka Mugimendu feministak?\n-Euskal Herriko Jardunaldi feministetan bi ildo nagusi irten ziren: bata zaintzaren ingurukoa, bizitza duinen inguruko bide orri bat. Gure- tzat oso inportantea da euskal zaintza publiko eta komunitario baten eraketa. Eta bestetik, zelan lortu Euskal Herriko mugimendu feminista eta antiarrazista bat edukitzea, jakinda borroka antirrazistan emakume arrazializatuek edukiko dutela lidergotza, baina guk emakume zuri moduan daukagun ardura hartuz. Eta horretarako ulertzea arrazakeria egiturako zapalkuntza bat dela, eta gure agendetan txertatzea. Eta horrekin batera agenda komun bat egituratzea.\nCrisis con rostro de mujer. Sociedad


3. art. Irteera 2022ko ekainaren 25an izango da, 15:00etan Kontxako hondartzan, erlojuen parean.\n18 urtez azpikoak: 2004 eta 2007 urteen artean jaiotakoak.\n23 urtez azpikoak: 1999 eta 2003 urteen artean jaiotakoak.\nAbsolutuak: 1983 eta 1998 urteen artean jaiotakoak.\nBeteranak 1: 1982 eta 1973 urteen artean jaiotakoak.\nBeteranak 2: 1972 eta 1963 urteen artean jaiotakoak.\nBeteranak 3: 1962 edo aurreko urteetan jaiotakoak.\n10. art. Boxeak, 2022ko ekainaren 25an, 13:30ean irekiko dira eta 17:00ean itxiko dira. Adierazitako orduaren ondoren, antolatzaileak ez du bere gain hartuko bertan utzitako materiala.\nApirilaren 6etik ekainaren 20ra (edo izen-emateak agortzean):


Urtebete Torrealdai gabe • ZUZEU\nMiren Garatek Gipuzkoako Hitzan\nEuskaltzaleak alorrez alor egindako ekarpena aztertuko dute gaur goizean, Andoainen, hari buruzko jardunaldietan. Arratsaldean, omenaldia egingo diote.\nEuskalgintzan eta euskal kulturan 60 urte inguruko ibilbide oparoa egin ostean, iazko uztailaren 31n hil zen Joan Mari Torrealdai, euskal kulturako intelektualik handietako bat. Urteurrena baliatuta, omenaldi bat egingo diote gaur, Andoaingo Martin Ugalde kultur parkean. Bi zatitan banatuko dute: goizean, Dabid Anautek, Xabier Eizagirrek, Lourdes Otaegik eta Imanol Muruak Torrealdaik euskalgintzan, liburugintzan, zentsuraren ikerketan eta kazetaritzan egindako ekarpena aztertuko dute. Arratsaldean, berriz, gertukoenek omenduko dute, musikarien eta bertsolarien laguntzarekin.\nEuskalgintzan, besteak beste, euskararen modernizazioaren sustatzaile nagusietako bat izan zen Torrealdai, eta euskara batuaren defendatzailea hasieratik. Liburugintzan, 42 urtean aztertu zuen euskal liburugintza, kuantitatiboki nahiz kualitatiboki, liburugintzaren egoerak kultura oso baten osasunaren berri ematen duen premisatik abiatuta. Liburugintza aztertzen hasitakoan, euskal liburugintzan zentsurak izandako garrantziaz jabetu zen, eta paraleloki beste ikerketa lerro bat abiatu zuen, nork zentsuratzen zuen, zeren gainean, zer eta zer argumenturekin eta abar aztertzeko. Hala, zentsuraren teoriko eta ikertzaile nagusi bihurtu zen. Kazetaritzan, 517 artikulu idatzi zituen 41 hedabidetan, baina, kazetari gisa ez ezik, euskal komunikabideen sorreran tartean Euskaldunon Egunkaria— eta horien teorizazioan ere lan handia egin zuen. Jakinen, berriz, 42 urtean izan zen zuzendari.\nForukoa (Bizkaia) zen sortzez, baina haren kultur bizitzan Arantzazu (Oñati) izan zen mugarria: 12 urterekin sartu zen hango seminarioan, 1954an, eta han murgildu zen Jakin aldizkarian. Nazioartean ere ibili zen. Zentsuragatik Jakin debekatuta zegoenean, Tolosara (Okzitania) joan zen, eta Teologiako lizentzia lortu zuen. Parisera joan zen gero, Soziologia ikastera. 1975ean itzuli zen Euskal Herrira, eta Informazio Zientzietako lizentzia ere lortu zuen, EHUn. Torrealdairen ekimena eta taldean jarduteko gaitasuna nabarmendu izan dute ingurukoek; herri ekimena ere ezinbestekotzat jotzen zuen, eta ez zen instituzioek egin zain egotekoa.\nMinbiziaren eraginez hil zen Torrealdai, 77 urte zituela. Egunkaria itxi ostean jasandako torturekin lotu zuen gaitza. “Esaten nuen hezur muineraino min egin zidatela. Hezur muinean agertu zitzaidan minbizia”. Mezu bat eman zuen auzi haren amaieran, berak ere kondenarik gabe bukatu ostean: “Ez ahaztu”. Beste mezu bat ere utzi zuen agurrerako, hileta egunean leitu zutena: “Harro nago eraiki dudanaz, bai familia eta lagunarte mailan, baita euskal kultura eta gizarte mailan ere. Ezin hobea izan dut bizitza, eta eskertua nago guztiz”.


Agour enpresak bi miloi euro inbertituko ditu Lizartzako gazta-fabrika berrian – Ekonomiaren KZ\nAgour enpresak bi miloi euro inbertituko ditu Lizartzako gazta-fabrika berrian\nLizartzako fabrika datorren urteko bigarren seihilekoan abian ipintzea espero dute.\nANDONI BEITIA /2019-10-30/ Agour familia enpresa Gipuzkoan lehorreratuko da, Lizartzan gaztandegi berri bat eginez, eta bertan bi milioi euro baino gehiago inbertituko ditu. Lanak hasi dituzte dagoeneko, eta lantegiak, 600 metro koadro ingurukoak, 2020ko bigarren seihilekoan ateak irekitzea espero du Peio Etxeleku enpresako presidenteak.\n“Gure gaztandegia irekitzeak 12 enplegu berri sortuko ditu lau urtean, onura sozioekonomikoak ekarriko dizkio Tolosaldeari, eta inguruko ardi esnea erabiliko dugu gaztak egiteko”, adierazi zuen Etxelekuk gaztandegi horren aurkezpenean, eta hara joan ziren Bittor Oroz Eusko Jaurlaritzako Nekazaritza, Arrantza eta Elikadura Politikako sailburuordea eta Xabier Urruti Gipuzkoako Aldundiko Nekazaritza eta Landa Garapeneko zuzendari nagusia; Jose Mari Ustarroz Idiazabal Jatorri Deituraren lehendakaria eta Jon Ander Agour zuzendari nagusia Lantegi berri honek gazta berriak egitearen aldeko apustua egingo du, tartean Idiazabal eta urdina. Horrela, Agour bihurtzen da, Etxelekuren arabera, “Euskal Herriko bi jatorri deitura handienak egiteko gai den munduko ekoizle bakarra: Idiazabal Jatorri Deitura eta Ossau-Iraty Jatorri Deitura Deitura. “Esperimentazioa eta berrikuntza sortu eta sustatzen ditugu, eta horren adibide da prozesu teknologiko ezberdin eta korapilatsu baten bidez gazta urdina ekoizten hasiko garela”, ziurtatu zuen Agourreko presidenteak.\nAgourretik ekoizle berriak biltzen jarraitzen dute, “Epe luzeko kontratuetan oinarritutako politikarekin, bizitzeko eta garatzeko aukera emango dien ordainsari duinarekin”, Etxelekuk defendatzen duenez. Gaur-gaurkoz, 150 artzainen ardi esnea erabiltzen du enpresak, horietatik 20 Hegoaldekoak.\nLizartzakoa Agourko hirugarren gaztandegia izango da, beste bat baitu Heletan, “Ama etxea” dena, eta Mendiben, baita Iparraldean ere, berrikuntza guztiak bertan egiten baitira. “Irekiera berria urrats handia da, merkatu aukera berriak irekitzen dizkigulako”, azpimarratzen du Etxelekuk. Enpresa duela 38 urte sortu zuen egungo presidentearen aitak, eta duela 20 urte baino gehiago hasi zen nazioartera zabaltzen. Gaur egun, AEBetan, Erresuma Batuan, Japonian, Australian eta Israelen merkaturatzen dute.\n← Ibercajak Bilbon irekiko du bere Euskadiko lehenengo negozio-zentroa\nItunpeko ikastetxeek, sindikatuek eta Hezkuntza Sailak negoziatzen jarraitzen dute, oraindik adostasunik lortu gabe →\nCaixabankek uste du 2022an eta 2023an kontsumoa handituko dela


2017rako aurrekontuen programa aurkeztu du Udal Gobernuak - Baleike - Baleike.eus\n2017rako aurrekontuen programa aurkeztu du Udal Gobernuak\nBaleike 2016-12-19 19:00 Politika\nAbenduaren 29an egingo den plenoan aztertuko dira datozen urterako udal aurrekontuak. Hamar egunen faltan, Udal Gobernuak 2017ra begira prestatu duen aurrekontuen proiektua aurkeztu du. Aparkaleku faltaren arazoari irtenbidea ematea, Etxezarreta kalearen eta Axular ibiltokiaren bulebarizazioa eta Lubaki kiroldegiko hobetze lanak nabarmendu daitezke proposamen honetan.\nAxular ibiltokia bulebarizatzea jasotzen du Udal Gobernuaren aurrekontu proposamenak | Ikusi handiago | Argazki originala\nAbenduaren 5ean aurkeztu zuen Udal Gobernuak proiektua Ogasun Batzordean. Aurrekontu hauek bi “mugarri" izango dituztela azaldu du gaur Oier Korta alkateak prentsaurrekoan. Lehen mugarria zubitxikitik barrura kotxeen aparkaleku arazoari irtenbidea ematea izango dela adierazi du. Zumaian TAO sistema ezartzea aurreikusten du Udal Gobernuak. Trafikoaren erregularizazio hau faseka egingo dela aurreratu du: lehen urtean moila-larretxo-parolbidean egingo da eta 2018an poligonoetan. Trafikoa erregulatzeaz gain, ibilgailuen erabilera murriztu eta garraio ohitura osasuntsuak sustatzea du neurri honek helburu.\nBigarren mugarria hondakinen kudeaketa izango dela azaldu du. Urola Kostako Udal Elkarteak pasa den astean iragarri zuen sistema mankomunatuan sartuko da Zumaia ere. “Aurreko urteetan gai hori landu izan da, baina ez zen aurrerapausorik eman. Hondakinen mahaian akordioa sinatu zen, sistema konkretu bat definitu zen, baina gero ikusi zen ezin zela martxan jarri. Ondoren Tolosakoa hartu zein aintzat. Gobernura heldu ginenean ez zegoen ezer eginda eta lanean hasi ginen Mankomunitateko prismarekin. Sistema bat landu da bailara osorako ikerketa bat egin ondoren. Organikorako eta errefusarako gaur egun daudenak baino edukiontzi handiagoak jarriko dira". Gaur egun hondakinak jasotzen aritzen diren langileen kontratuak subrogatzen saiatuko direla ere gaineratu du.\nGizarte Zerbitzuak eta enplegu sustapena\nGizarte Zerbitzuek jasaten duten lan kargari aurre egiteko, lan taldea handitzea ere aurreikusten du Udal Gobernuak. “Gizarte Zerbitzuetako buruekin gaia aztertu ondoren, beste teknikari batekin indartuko da zerbitzua". Pertsona honek abian dauden espedienteak aztertuko ditu. "Gero, plegu batzuen bitartez lau hezitzaile eta psikologo bat kontratatuko dira teknikari honek detektatuko dituen behar horiek aurrera eramateko".\nEtxez etxeko zerbitzuek bere kabuz zenbait lan egiteko zailtasunak dituzten adineko pertsonei laguntza ematea du helburu. "Behar dituzten orduak zehazten dira eta kobratzen duten pentsioaren arabera kopuru bat ordaintzen dute. Aurreko urteotan etorri da jendea zerbitzu honen inguruan galdezka, baina batzuk atzera egin zuten jakitean zenbat ordaindu behar den. Badugu susmoa beste era batera kontratatu dituztela zerbitzu hauek. Orain, zaintzaren inguruko beka bat dago martxan eta horren ondorioz zenbait herritar inguratu dira, zerbitzu honetan lan egiteko interesarekin. Hauen formakuntzarako diru partida bat ere aurreikusten da”.\nGazteen emantzipazioa bultzatzeko, berriz, 20.000 euroko diru partida bat ere jasotzen du aurrekontu programak, hauen alokairu gastuetan laguntzeko. “Gazteek dituzten diru sarreren eta alokairu kontratuaren bitartez erabaki ahal izango da zer kopuru jaso dezaketen”.\nTurismo bulegoko lan taldea uda garaian indartuko da. "Ekainetik Irailera pertsona bat %90ean + Uztaila eta abuztuan pertsona bat %90ean + abuztuan i-puntua (amaiako plazako puntua irekiko da) pertsona bat %90ean".\nEkonomia eta enplegu sustapenerako, aldiz, Urola Kostako Udal Elkarteak bideratuko dituen 293.000 euroetarako 75.000 euro jarriko ditu Zumaiako Udalak. “Iaz partida bat sortu genuen, txikia. Hausnarketa bat egin dugu eta ikusi dugu Udalak ez duela baliabide handirik ekonomiaren sustapenean. Udal Elkarteak, bai, baditu horren teknikariak. Lantzen joan gara Zarauzko alderdikideekin, han ere egoera beretsua zegoelako. Interesgarria iruditu zaigu sustapen hori bailara mailan egitea”.\nHobekuntzak udal eraikinetan eta bi kaleren bulebarizazioa\nHirigintza kontuetara joanda, Lubaki kiroldegiari astindu bat ematea proposatzen du EAJ-PNVko Udal Gobernuak. "Sumatu dugu eraikina nahiko utzita egon dela. 30 urte dira kiroldegia egin zela, eta txikia eta zaharkituta geratu da. Zerbitzua ere asko erabiltzen da. Bi azterketa kontratatu ditugu, hauetako bat energia efizientziari buruzkoa. Aurten 117.000 euroko partida bat onartu genuen eta datorren urtean beste 93.000 bideratuko dira".\nKirolarekin lotuta, Kirol patronatuaren partida handitzea proposatzen du, frontoi berriaren mantenimendua ere beregain hartuko duelako.\nN-634 errepidea saihesbidetik igarotzen dela ikusita, Axular eta Etxezarreta kaleak bulebaritzea planteatzen da. "Aparkaleku kopurua handituko dira eta espaloiak zabaldu ere bai, oraingoak oso estuak dira eta. Bidabeazpitik Jadarrera bidean kotxe eta bizikleten errail mistoa izango da. Kalea herritartu behar da eta kotxeak ez du errege izan behar”. 93.000 euroko diru partida bat gordetzea proposatzen da lan horietarako.\nBeste udal eraikin batzuei dagokionez, Forondako teilatua aldatzea jasotzen da (110.000 euro). Gaur egun itokin arazoak ditu eta lanak lehenbailehen egin nahi dira. Fielatuan, berriz, berritze lanak egingo dira. “Estudio bat egin da eta nabarmendu da 300.000 euroko partida beharko zela. Hasteko 50.000 euro bideratuko genituzke”.\nItzurun hondartzan kantina eta kumunak ere zeharberrituko dira eta baita itxitura berritu ere. “Iaz partida bat gorde zen, baina ikusita hondartza denboraldirako ez zela prest egongo, bertan behera utzi zen. Aurten 117.000 euroko partida bat aurreikusten da horretarako. Lan hauek negu partean egingo lirateke, Aste Santurako prest egoteko.\nSan Jose kaleko planaren baitan, igogailua ezartzeko lursaila erosi dute eta 2017an proiektua egitea aurreikusten da. Artadiko sanemendurako 230.000 euro bideratuko dira eta beste 373.000 herrian zehar saneamendu inguruko lanak egiteko. Zentzu horretan Larretxon dauden arazoak azpimarratu ditu: "Larretxoko gune batzuetan ur zikinak eta euri urak batera jaisten dira, banatu gabe. Hori hobetu behar da”. 2017an banatze hori egitea proposatzen da. Etxezarreta kalean, Basusta erretegia eta Mapfreren artean ere saneamendua hobetzea jasotzen da.\nMarianton parkean, berriz, kirola egiteko makinez gain, skate park berria eta haurrentzako jolastoko estalia joango da, “ikusita zenba jende gazte joan den inguru hartara bizitzera". Hilerrian errautsak gordetzeko kolunbariorako 50.000 euroko diru partida ere gordetzen da. Baserri bideak hobetzeko 25.000 euro eta Zaharretxerako beste 15.000 bideratuko ditu.\nArgiteri publikoan ere 50.000 euroko inbertsioa aurreikusten da, koadro elektrikoak berriztatzeko.\nBestalde, Maria eta Jose ikastetxearekin hitzarmena sinatzea ere proposatzen da udal ekintza eta herriak izan ditzakeen beharretarako ikastetxeko azpiegiturak erabili ahal izateko.\nHamasei ekarpen egin direla aurreratu zuen alkateak. "Batik bat bere auzoan sumatzen dituen gabeziei buruzkoak izan dira. Ekarpen xumeak dira, baina garrantzitsuak". Hauetako batzuk, Bonifazio Etxegaraiko eta Larretxoko espaloiak erretxinarekin estaltzea labaintzeak ekiditeko, kasu, aste honetan bertan egingo dituzte. Bidegorri sarea arranplatik Itzurunera luzatzea ere proposatu dute herritarrek.\nKataluniako atxiloketak salatzeko elkarretaratzea egin dute\nCuixarten eta Sanchezen espetxeratzea salatzeko ekitaldia egingo da arratsaldean\nGerran fusilatutako alkate eta zinegotzien omenaldian hartu du parte Zumaiako alkateak\n51. murala margotu du Kalea Guztiona Dak Erribera kaleko horman\nAurten ere aurrekontuetarako proposamenak egiteko bideak zabalduko ditu Udalak\nHispanitatearen egunean eskolara joateko deia luzatu du Ikasle Abertzaleakek\nKataluniako Procèsa Erribera kalera heldu da\nAlex Oliden: "Ederrena izan da herria auto-antolatzean sortzen den indarra ikustea"\nKataluniari elkartasuna adierazi diote herritarrek


Siemens-Gamesako gaizki deitutako enpleguaren mahaian parte hartzeko dugun eskubide edo zilegitasunararen inguruko oharra | LAB SINDIKATUA\nIndustria Metalgintza Siemens-Gamesako gaizki deitutako enpleguaren mahaian parte hartzeko dugun eskubide edo zilegitasunararen inguruko...\nSiemens-Gamesako gaizki deitutako enpleguaren mahaian parte hartzeko dugun eskubide edo zilegitasunararen inguruko oharra\nELA sindikatuak ohar bat argiratau du zeinetan esaten den LABek ez duela eskubiderik Siemens-Gamesako zuzendaritzarekin enpleguaren inguruko egiten ari diren negoziazioetan, langileen babes nahikorik ez duelako. Nahiko tristea iruditzen zaigu ELA sindikatuak gure zilegitasuna auzitan jartzea eta inolako aipamenik ez egitea Siemens-Gamesako zuzendaritzaren jarrera prepotente eta mehatxariaren aurrean.\nHonakoa argitu nahi dugu:\n1.- LAB ez zegoen enpresaren hasierako EEEaren negoziazioaren mahaian kaleratzeak egingo ziren lan- zentro bakarrean soilik genuelako ordezkaritza, zehazki Arazuriko lantegiko ordezkari bat. Gonbidatu bezala hartzen genuen parte, ahotsarekin baina botorik gabe.\n2.- Azken bileran enpresak aipatutako EEEa bertan behera uzten zuela iragarri zuela. Horrela, ez gaude beronen negoziazioan.\n3.- LAB, Siemens-Gamesak Estatuan dituen lan-zentro guztiak kontuan hartzen badira, eskubide osoa du egoteko, gutxienez ordezkari batekin, prima aldakorreko baldintzen funtsezko aldaketaren negoziazioan gertatu zen moduan.\n4.- LAB, Euskal Herria den bere jarduera esparruan, lehen indarra da EAEn Siemens-Asteasu, Zumaia eta Mungiako lantegiak elkarrekin hartuta.\n5.- Enplegua murrizteko negoziazioetan parte hartzen ari diren enpresa eta sindikatuek publikoki argitu beharko dute aurreko EEEaren gainean negoziatzen ari diren ala ez.\n6.- Guzti horrengatik, LABetik neurri judizialak hartzea aztertuko du, bere askatasun sindikalerako eskubidea urratzen egon daitezkeelako.\nAzkenik, berriro egiten diegu dei sindikatu guztiei langileen kaleratzerik onar ez dezaten. Siemens-Gamesan ez dago inor sobrean.


1891ko Kontxako Bandera - Wikipedia, entziklopedia askea.\n1891ko Kontxako Bandera\nHasiera 1891ko irailaren 8a\n1891ko Kontxako Bandera (Banderaren 8. edizioa), irailaren 8an jokatu zen, eta Donostiak bere 6. Kontxako Bandera eskuratu zuen. Kirikok irabazitakoen lehena ere izan zen.\nGetariaz aparte, hiru ontzi donostiar aurkeztu ziren, baina kuttunena kaiko arrantzalez osatutako Kiriko patroiarena zen. Ontzi askorekin probak egin ondoren, oriotarrei Illar Azala ezaguna eskatu zieten.\nDonostia Illar Azala\n1 Donostia 21:34\n2 Getaria 22:03\n3 Donostia 22:49\n4 Donostia 23:15\nOrriaren azken aldaketa: 30 abuztua 2020, 14:52.


Aurrekontu oreka – Gizapedia\nAurrekontu oreka aurrekontu batean sarrerak eta irteerak edo gastuak berdindu egiten diren egoera finantzarioa da, defizit edo superabitik sortu gabe. Egoera ekonomiko guztietan estatuko aurrekontu publikoetan oreka lehenesteak, defizita egon ez dadin eta zor publiko berririk ez sortzeko, efektu kaltegarriak izan ditzake hazkunde ekonomikoan; hain zuzen, aurrekontu publiko oparo batek, oreka ez badu ere, ekonomia suspertu eta krisi ekonomiko batean sor daitezkeen larrialdi sozialak apal ditzake krisialdi ekonomiko batean.\nEkonomian, oreka partziala merkatu edo sektore jakin batean gertatzen den oreka da, beste merkatu edo sektoreen eragina kontuan hartu gabe edota haietan eraginkorrak izan daitezkeen aldagaiak konstante hartuz.\nJoko-teorian, Nash oreka joko batean oreka egoera definitzen duen puntua da. Oreka horretan, joko edo lehia bateko partehartzaileetako bakoitzak ezin du espero bere etekina berak hartutako erabakia aldatuz hobetuko…


Amaia Zubiria. Abeslaria\nMutil gazte batek, neska gazte batek eta gizon heldu batek iazko «bizi etenaren» ondoren izandako elkarrizketak kontatu ditu Segurolak 'Koiteretzia' eleberrian, kontatzailerik erabili gabe.\n'Helmut Lachenmann: My Way' lana saritu dute Dock of the Bay zinemaldian\nAipamen berezi bat egin diote elektronika musikari buruzko The Sound Is Innocent dokumentalari. Laburrik onenaren saria, berriz, Os corpos-ek irabazi du, Galiziako inauterietan girotutako film batek.\nBegiratu luze bat munduaren anabasari\nLuis Garcia Berlanga Espainiako zinemagilerik entzutetsuenetako bat da. Bere garaiko gizartearen satira garratzak egin zituen, zinema modernoaren moldeak baliatuz, eta muturrera eraman zituen bere estiloa eta ikuspegia. Gaur ehun urte dira jaio zela.\nGametxo, Gurrea, Lertxundi eta Olaizola, Kimuak programaren katalogoan\nZortzi film labur hautatu dituzte aurtengo sortarako. Hiru euskara hutsezkoak dira: Gametxoren Berak baleki, Gurrearen Heltzear eta Maguregiren Trumoiak.\nEzpalak: kolpe bakoitzeko, trinkoago\nEzpalak taldeak bere soinua zorroztu du 'Kolpatu topatu' bigarren diskoan, eta eroso daude doinu bortitzen eta melodia argien artean. Dabadaban bi kontzertu emango dituzte bihar\nEtenaren osteko uzta ugaria jaso du Cannesko Zinemaldiak\nUztailaren 6tik 17ra egingo dute jaialdia, eta izen handiko zuzendari askoren lanak erakutsiko dituzte: tartean dira Wes Anderson, Leos Carax eta Apichatpong Weerasethakul. Sean Baker eta Mia Hansen-Love lehen aldiz lehiatuko dira Sail Ofizialean, besteak beste.\nUdazkenean egingo dira Xilaba eta Nafarroako eta Bizkaiko bertso txapelketak\nBizkaikoa abenduaren 18an egingo dute; Nafarroakoa, azaroaren 27an; eta Xilaba, azaroaren 13an. Ekainean hasiko da kanporaketa aurrekoa Nafarroan


Hasteko, bizitza aholkularitza egiteko beldur okerreko erabakia — Nola erabaki bat egiteko. Erabakia onartzen zaila erabakiak, Zergatik ez dugu batzuetan, erabaki bat egiteko. Zer egin dezakegu errazteko erabakiak hartzeko prozesuan. Zer egin duzu bada, beldur dira erabakiak hartzeko. Zer egin, bada, ahal izango duzu ez erabakitzeko. Galdera hauen erantzuna aurki daiteke post honetan. Irudia Fotolia Gure bizitzaren bidea da zolatutako erabakiak. Ez dira handiak eta txikiak, argi eta heavy erabakiak, egin behar dugu. Erabaki behar dugu ezkondu edo bizi Bakar gisa, seme-alabak izan edo jarraituko dute seme-alabarik, mugitu herrian edo hirian bizi da, etxe bat eraikitzeko edo alokatzen zure apartamentu, eta abar. aldatu bizitza egoera, hala nola, erretiroa, heriotza bazkide bat, edo osasun narriadura, eskatzen da behin eta berriz, eta gure bizimodua egokitzeko eta erabakiak hartzeko. Erabaki bat dugu, atzerapena edo ez da erabaki bat — hots, erabakia utzi dena bezala da. Pertsona batzuk aurkitzen da erraza erabakitzen, beste batzuk joan, aldi berean, egun, hilabete edo are urte haurdun lortzeko, arte bat egiteko erabakia. Jende gehienak, ikusten da ez dutela adina eta gehiago zaila erabakiak hartzeko. Erabakiak dira, ondoren, erraz, bada beste bat, argi eta garbi gehiago ditu abantailak baino beste. Erabaki bat da, ondoren, zaila da, bakoitzak badu Alternatiba du zenbait abantaila, eta ez prestazio horiek argi dago hobeto.\nBada, ez da aukerarik onena, ondoren, Beldurrak etorri, egin ahal izan genuen erabaki oker bat, guretzat ondorio negatiboak. Kasuan erabaki hori zaila izango da guretzat, askotan dugu topo itxuraz seguruena aukera: Dugu aukera Alternatiboak espero dugu, gutxienez, ondorio negatiboak seguru aldean. Adibidez, baduzu artean Okupazioak aukeratu duzu interesa bai, — a arte alorrean, beste banku batean, eta, ondoren, faktore asko at jokatu (zuzena) aukeratu rol bat. Lan-banka-sektorea ez du agintzen seguru bat eta, agian, are gehiago, goi-errenta, Lan artistikoaren eremuan. Bada, finantza-segurtasuna oso garrantzitsua da duzu, zeuk erabakitzen duzu, ziurrenik, banka sektorean. Hau izan daiteke ekonomikoki aukera ona. Agian, etorri nahi duzun, baina urte batzuk ondoren banku mingarria gauzatzeko Banku Lana da aspergarria, estres eta unsatisfactory. Irabazten duzu, ondo, baina prezioa altua da. Dute litzateke askoz bizi zure artistiko aldean. Ez zara damutuko zure erabakia. Beraz, segurua aukera izan zen dagokionez, asebetetze pertsonala, jarduera, baina, azken finean, ez da aukera ona. AHOLKUA: galdetu zeure buruari ea benetan buruz, bizitza eta heriotza. litzateke benetan hondamendia zure erabakia frogatu daiteke gaizki. Nola liteke joan zure bizitza. AHOLKUA: izan ohi Baduzu, Seguru aldean (ikus, adibidez, goiko) eta, ondoren, galdetu zeure buruari: me (finantza) segurtasunerako da benetan hain garrantzitsua hori hartu nahi nuke pertsonala desabantailak edo asebetetzea nire pertsonala inclinations eta interesak garrantzitsuagoa da niretzat. AHOLKUA: zure lagunekin Hitz — onena, hala nola, erabakia izan alaia. Modu honetan, higadura dezakezu gehiago argumentuak eta kontra erabaki bat. AHOLKUA: Lagungarria da, halaber, argumentuak eta erabakiaren aurka, bi zutabeak, idatzi, bata bestearen ondoan, eta, ondoren, bidez kontatuta, ala argumentuak edo aurka baino. AHOLKUA: Espero ez erabat eskuineko erabakiak. Ez zara igarle eta ezin ikusi etorkizunera. Okerreko erabakiak dira, nahitaez, delako inoiz ez dugu informazio guztia egiteko eskubidea erabakia. Eta edozein (oraindik zuzena) erabakia ditu, bai positiboak eta negatiboak ondorio gure ongizatea eta gure gogobetetasuna. AHOLKUA: Bada, erabaki bat hartu duzu, ez behar duzu hau egiteko inoiz berriro galdera. Esan duzu zeure burua barrutik: gelditu. Dut pentsatu guztien bidez argudioak, eta egingo dut orain jarduteko. AHOLKUA: Barkatu bai zeure burua, bada, erabaki bat gerora ere, kaltegarria edo gaizki. Esan duzu: ez dut erabakia hartu sueztitu. Guztiak ekarri izan dut esperientzia, pentsatu nuen. Egin dut nire Onena bat egiteko eskubidea erabakia. Ezin dut etorkizuna ikusteko eta ondorioak erabaki bat guztiz ebaluatzeko. Ez dut uste orain, nola egin dut out Onena egin du Egoera. Nahi dut, indarra, erabaki egokiak hartzeko eta ausardia onartu dutenek frogatu dute atzera begirako kaltegarriak izango. Eskerrik asko me honako Zure denbora ordaindu. Geroztik urte naiz jendea laguntzen aurre arazo pertsonalak. Oreka bat nire lan profesionala, aurkitu dut Nordic Walking, Meditazio, Jin Shin Jyutsu eta gozogintza, delicious pastelak, gailetak eta opilak.\nOtsoa, naiz aurrean zutik oso handiak erabakia, mugimendu bat Ipar hegoaldeko Alemania urte ondoren Iparraldean. Naiz urte zaharra naiz eta hegoaldeko Alemanian. Bat izango litzateke osoa freskoa irteeran. ‘ve batzuk irakurri zure erabakiak hartzeko LAGUNTZAK, eta horiek aurkitzeko lagungarria.\nEskerrik Asko Oso Askoz\nIzan dut interesa Buletina.\nMfG Sigrun, naiz aurrera begira positiboa estimulu. Izan daiteke»beste»ona izan»aholkulari»eta»laguntzailea», baina, nahiz eta ezin dut erabaki, batzuetan, zaila motibatzeko edo Non fitxategiak horrela, bada, erabaki bat hartu duzu, ondoren, konturatzen zara galdutako puntu garrantzitsu bat, eta arrazoi batzuk, ez du ekarri, erabakia alderantzizko egiteko. adibidez, kasuan konpromiso bat apartamentu bat, zeren, denbora-presioa, guztiak ez dagokion puntuak egiaztatu behar da. Jauzia Alternatiba, zaila da: ez hainbeste, delako behar duzu sartu erliebe norbait buruan, baina baita beldurra da Alternatiba guztiak, gainera, bat-bateko bat ez hutsala da eragozpen hori izan duzu aurretik zeuden. Aurkitu dut artikulu oso lagungarria da, baina benetan gogorra izan da, erabakiak hartzeko, zentzu guztietan (ala pribatuan edo profesionalki. Erabakia, gainera, esan nahi du, aldaketa, positiboak ala negatiboak. LG lurraldetik kanpo Brandenburgoko, lortu dut liburu hau nire terapeuta gomendatzen da, eta, ondorioz, gai depresioa, antsietatea, perfekzionismoa, eta bakarrik esan dezaket — I deitu nire pertsonala Biblia. Behar dut aitortu, beraz, sarritan, liburu hau, eta hori bakarrik, lagundu dit gehiago. Gomendatzen dut nire paziente, PAL gida, zeren dute informazio garrantzitsua terapia solidarioa bidea. Zain bat terapia leku, liburu handi bat dira laguntza. Eskerrik asko zure bisita.\nDute egun polit bat\nEspero laster ikusiko duzu berriro\n← Free online dating site, Betetzen dituzten pertsonak\nFree free chat helduen Zuzeneko Sex Chat - Datazio Alemanian →


SAHARA HURRA – Harriketarrak Gazte Asanblada\ndokumentalak,harriketarrak gazte asanblada,hitzaldiek\nOndikoarren Karabie festeko ajea pasau barik eta euskal jaian atarian, Lemoan presente dagoen beste kultura bategaz gatoz. Barikuen 19:00etatik hasite, Saharan egoeraren barri emongo doskun hitzaldie aukingo dogu, bertatik ekarritako eta bertakoek eginiko teagaz batera. Ondoren afarie aukingogu eta zorte apur bategaz berezie izingo da bertako produktuek dastatuteko aukera aukingogu ta. Azkenik, Lemoako gazteak Saharako famili bategaz bizi izandako esperientziek plazaratuko dauen dokumentaltxoa ikusteko aukerea be aukingo dogu. Ezeizu galdu aukerea eta erdu!!!\n29/05/2017 29/05/2017 harriketarrak gazte asanblada2017,afaria,asanblada,dokumnetala,gazte,gaztetxea,harriketarrak,hitzaldie,hurra,karabie,lemoa,sahara,tea\nHurrengoa Next post: SAHARA HURRA!


Bi txapel eta jautsiera bat erabaki ziren Doneztebeko ferietako herri kirol saioan - Malerreka - Erran.eus\nBi txapel eta jautsiera bat erabaki ziren Doneztebeko ferietako herri kirol saioan\nTtipi-Ttapa 2021-11-22 16:30\nPatxi Mindegia bizkorrena izan zen lehen bi enborretan, baina seigarren izan zen azkenean.\nBasozabalek irabazi zuen Euskal Herriko hirugarren mailako aizkora txapelketa, Barberena anaiek Nafarroako arpana txapelketa eta Oier Kañamaresek segituko du Nafarroako aizkolarien lehen mailan\nDoneztebeko ferietako herri kirol jaialdian Euskal Herriko hirugarren mailako aizkolari txapelketa eta Nafarroako gizonezkoen arpana txapelketa erabaki ziren, baita Nafarroako aizkolarien artean, lehen mailatik bigarrenera jautsiko denaren izena ere.\nEuskal Herriko hirugarren mailako aizkora txapelketako finalean Jokin Urretabizkaia ‘Basozabalal’ erraz gailendu zen. 11 minutu eta 39 segundo behar izan zituen hiru kanaerdikoa eta bi 60 ontzako enborrak mozteko. Bigarren posturako lehia estua izan zuten Xuban Kañamares V.ak eta Julen Gabirondok eta azkenean bi segundoko aldea izan zuten. Nafarrak 13 minutu eta 17 segundo behar izan zituen eta gipuzkoarrak 13 minutu eta 19 segundo. Andoni Iruretagoiena Izeta VI.a izan zen laugarren (14.00), Suharri Rodriguez bosgarren (14.05) eta bi lehenbiziko enborrak lehen postuan moztu zituen Patxi Mindegia seigarren (14.24).\nNafarroako arpana txapelketa eta aizkoran jautsiera\nNafarroako Arpana txapelketan Josetxo eta Iñaki Barberena anaiak suertatu ziren txapeldun (9.24), Adrian Berruezo eta Alberto Oteiza (10.43) eta Lur Gil eta Iker Goldarazenaren aitzinetik (13.58).\nBertzetik, Nafarroako lehen mailako aizkolarien jautsiera kanporaketa ere jokatu zuten Oier Kañamaresek eta Iban Resanok. Bi kanaerdiko, bi 60 ontzako eta oinbiko bat moztea zuten lana eta lehia estua izan zuten. Azkenean Kañamares nagusitu zen 22 segundorengatik (19.17 eta 19.39). Beraz, Oier Kañamaresek lehen mailan segituko du eta Iban Resanok maila galdu du eta 2022an Nafarroako bigarren mailan arituko da.


XUBIALDEA Etxaldea - Syndicat des vins d'Irouléguy\nEtxaldea Lasako herrian da. 2008an sortu zen eta lehen arnoak 2015ean egin ziren.\n1 ha 30; orientazioa: hegoa/hego-ekialdea.\n10 000 ondo/ha.\nLaborantza biologikoan lan egiten dute.\n% 50 izkiriota eta % 50 izkiriota ttipia.\nLur azpian: anpelitak.\nArno zuri ekoizpena.\nArnoa ezin herdoilduzko dupetan egiten da.\nLiga finen gainean ontzen da, % 86 dupetan eta % 14 barriketan.\nTel: 06 30 77 96 54\nHelbide elektronikoa : y_battitt@hotmail.fr


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lan giroko harremanak (Zeharkako Ikasgaia)" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Elektrizitatea eta automatismo elektrikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lan giroko harremanak (Zeharkako Ikasgaia) Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Elektrizitatea eta automatismo elektrikoak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Agortu dira Bizkaiko Foru Aldundiak irailean atera zituen 26.800 Bizkaia Aurrera kultura-bonuak – Goratuz\nBizkaia Aurrera kultura-bonuak, kulturaren sektoreak bizi dituen une zail hauetan Bizkaiko Foru Aldundiak arlo horretako kontsumoa sustatzeko irailean salgai jarri zituenak, harrera ona izan dute herritarrengan eta, gaurko egunez, dagoeneko agortuta daude foru-erakundeak irailean atera zituen 26.800 bonuak.\nGuztira, 26.800 bonu atera zituen foru-erakundeak, bi motatakoak:\n– A motako BAKB, 25 euro balio duena, edozein kultur produktutarako (B motako BAKBekin eros daitezkeen produktu eta zerbitzuak izan ezik). Kasu horretan, 17.000 bonu jarri ziran salgai\n– B motako BAKB, 15 euro balio duena, soilik euskarazko produktuetarako (liburuak, musika, filmak, dokumentalak, jokoak, bideojokoak, museoak, zinea, antzerkia, dantza, kontzertuak eta musikalak, Bizkaiko toki-hedabideetarako harpidetzak barne). Kategoria horretan, 9.800 izan dira salgai jarri diren bonuak.\nBizkaia Aurrera kultura-bonu guztiek berrogei euroko balioa izango dute bonuak dauzkanarentzat, eta kultur produktuak erosteko, edo museoetarako, zuzeneko emanaldietarako eta bestelako kultur ekitaldietarako sarrerak eskuratzeko erabili ahal izango ditu kanpainari atxikitako establezimenduen sarean, bonuak kanpainarako ezarritako epeen barruan erosi eta erabiliz gero. Informazio guztia hemen dago kontsultagai: https://www.bizkaia.eus/BizkaiaAurreraKulturaBonua


LOTSAGABEAK ETB1en. Zein dira arduradun? • ZUZEU\nZergatik, Blanka Urgell? Zergatik, Lurdes Auzmendi? Zergatik Patxi, Lopez?\neitb, EITB1, nahieran\n24 orduz itxita. Greban gaude\n4 pentsamendu “LOTSAGABEAK ETB1en. Zein dira arduradun?”-ri buruz\nJon Agramont 2012-03-30 10:56\nAtzo Iñaki Gabilondo espainolak kriston astakeriak esan zituen euren “gerra zibilaren” inguruan euskaldunon aurka: Franco hil eta %64a CAVen zela erdeldun helebakar eta, zergatik identifikatzen zela orduan “lo vasco” euskerarekin? HORI, EUROPA ZIBILIZATUAN: ETNOZIDIOAREN APOLOGIA DA, HONEK DIRA ESPAINIAR “SOZIALISTAK”? ORDUAN, NAHIAGO DITUT BETIKO ESPAINIAR FASZISTAK, HORREK EZ DIRA ITXURAKERIAREN ATZETIK IZKUTATZEN\nIñakiren beste astakeri bat (pila bat bota zituen barra barra): euskaldun bat “nazi”-en aldekoa zegoela ¡bat!! (zuberoako Jon Mirande-gatik Paristik, orduko LAN DEIAn -ELA-STV- kontra ondo erantzun ziotena baina!!!), eta hori ez zela euskaldun bezala ikusten…baina Iñaki…zenbat espainol zeuden nazi-en alde: milloika, zuen “nacional” guztiak!!!!! eta horiek????…gainera kontradiktorioa da: CAVen nazien alde bazeuden ere: ESPAINIAR NAZIONALISTA GUZTIAK, Gabilondo bezelakoak.\nJon Agramont 2012-03-30 11:27\nGabilondoren beste bat gogoratu dut: euskaldunak ahalegindu ginela etorkin espainolei euskera irakasten gau eskoletan eta ikastoletan…adotrinamendu politikoa zela insinuatuz!! Espainol batek!! Mundu erdiari bere hizkuntza inposatu digun batek!! flipantea izan zen, surrealista dokumental osoa.\nCromlech 2012-03-30 14:19\nAtzo ikusi nuen lehen aldiz Gabilondok aurkeztutako dokumental hori, eta benetan asko-asko-asko flipatu nuen. Gauza bat da kutsu “sozialista” izatea, eta beste bat horren modu manikeo eta superfizialean botatzea hainbat eta hainbat gauza.\nNorbaitek esplikatu beharko lieke hemen abertzaletasuna eta euskaltasuna existitu izan direla Oteiza cromlech batekin aluzinatzen hasi baino askoz ere lehenago.\nSentimentu identitarioa (arbuiagarria) beti euskal identitatearekin bakarrik lotzea, sentimendu horren oinarriak ridikulizatzea eta, adibidez, PNVren papera bi lerro soil eta oso traketsean “esplikatzea”….\nMaila oso eskasa iruditu zitzaidan, eta Gabilondoren papeloia ikaragarria.\nkurare 2012-03-30 21:03


Gabonetako haurdunaldia eta estresa, nola egin aurre zure arriskuei? | Consumer\nGabonetako haurdunaldia eta estresa, nola egin aurre zure arriskuei?\nAldez aurreko plangintza eta antolaketa lagungarri izaten zaio haurdunari Eguberrietako jaiek duen antsietaterik ez pairatzeko\nAzken orduko erosketak, etengabeko bazkariak eta familia-bilerak, bidaiak, joan-etorriak, etab. Eguberriak iritsi dira, eta, horrekin batera, haurdun dagoen emakumearengan sor dezaketen estres-egoerak. Horrek kalte egiten dio, hainbat ikerketaren arabera, etorkizuneko haurraren osasunari. Artikulu honetan sei gomendio eskaintzen dira, haurdunaldian ezinbestekoak diren Gabonetako estualdiak saihesteko: jaiak garaiz planifikatzea, gehiegikeriak ez egitea, atseden hartzeko uneak erreserbatzea, laguntza uztea eta zorrotzegia ez izatea.\nEstresaren arriskua haurdunaldian\nHaurdunaldiko estresak eragina izan dezake haurraren adimenaren garapenean\nEguberrietan, nahiz eta urte atsegina eta egokia izan familiarekin gozatzeko, estres-maila igotzeko arriskua dago. Haurdun dagoen emakumearengan antsietatea eragin dezaketen faktoreetako batzuk dira opari egokiak aurkitzea, familiako bilerak prestatzea eta etengabeko joan-etorriak egitea. Eta hori arriskutsua da emakumearentzat eta haren etorkizuneko haurrarentzat.\nHaurdunaldian estres-egoerak bizi izateak eragina izan dezake amaren eta fetuaren egoera onean. Aarhus-eko Unibertsitate Ospitaleko Obstetrizia eta Pediatria Sailak egindako azterketa baten arabera, estresak eragiten du erditze goiztiarrerako arriskua% 80 handitzea.\n‘Pediatric Research’ zientzia-aldizkarian argitaratutako beste ikerketa batek ohartarazten du haurdunaldiko estresak eragina izan dezakeela haurraren adimenaren garapenean eta haren hizkuntza-ikaskuntzan.\nBaina litekeena da haurdunaldian estresa eta antsietatea urruntzea. Horretarako, lasaiago egoten laguntzen duten hainbat jarraibide eta aholku hartu behar dira kontuan.\n1. Gabonetako opariak eta bazkariak planifikatzea\nGabonetan, azken orduko presak dira haurdunen antsietate-egoerari gehien eragin diezaioketen faktoreak. Estresetik ihes egiteko, jaiak aldez aurretik planifikatu. Horiek dira lortzea errazten duten zenbait jarraibide.\nEgin zerrenda bat opariekin. Erosi nahi diren opariak idaztea eta pixkanaka erostea.\nFamiliako edo lagunarteko bazkariak antolatu behar badira, Gabonetako menuak garaiz prestatu behar dira, eta ez da aukeratu behar sukaldean azken unera arte egon behar duten errezeta oso konplexuak. Hobe da aurrez presta daitezkeen platerak hautatzea.\n2. Jaiaz janztea haurdunaldian\nGabonetan, haurdunaldiak atseden hartzeko erreserbatu behar dira\nGabonetako bilerek ohituraz baino zerbait txukunagoa eska dezakete, baina haurdun dagoen emakumearen armairua ez dago horretarako prestatuta. Azken momentuko nerbioak saihesteko, komeni da probatu eta egokienak izan daitezkeen jantziak aurrez hautatzea.\nEz dugu ahaztu behar osagarri on batzuk (fular, lepokoak, poltsak eta belarritakoak) jantzi erraz bat bihur dezaketela, aukera berezi baterako.\n3. Urruntzeko uneak erreserbatu\nGabon-gaua, Gabonak, Gabon Zahar Zaharra, Urte Berria, Erregeak, etab. Badirudi ospakizunek ez dutela amaierarik. Hala ere, beharrezkoa da emakume haurdun batek beretzat gordetzea bere uneak, atseden hartzeko, atseden hartzeko eta egun hauetan duen kezka lasaitzeko.\nBilera edo Gabonetako bazkariaren aurreko orduetan, lasai egotea komeni da, eta animoak emateko moduko jarduerak bilatzea, adibidez masajea edo aparrezko bainu ona, musika erlaxagarria entzutea edo irakurtzeko tarte bat gordetzea.\n4. Haurdunaldian gehiegikeriak ez egitea\nHaurdunek beste batzuek baino alerta gehiago egon behar dute Eguberrietako gehiegikerietatik. Janarietan, beren egoeran kaltegarri gerta daitekeen edozein elikagairik ez hartzeaz gain, saihestu egin behar dira oso plater oparoak. Produktu astunak edo zatiezinak ere jan behar dira, gehiegi jaten badira, adibidez, frijituak edo gozokiak.\nFestatik ateratzea ez da beti atsegina izaten. Baina, nekea eta estresa saihesteko, beharrezkoa da bilerak ez luzatzea. Ospakizunean parte hartu duten gainerako lagunek ulertuko dute.\n5. Lagundu eta Gabonetan zorrotza ez izatea\nGehien prestatutako janaria, dekoraziorik onena duen etxea edo opari originalenak datorren urterako zain egon daitezke. Haurdun dagoen bitartean, hobe da hain zorrotza ez izatea. Perfekzioa lortu nahi ez badugu, estresak ez du atea ukitzen.\nDena den, prestakuntza handietan ontziratu aurretik, hobe da laguntza eskatzea. Bikotea, senideak eta baita lagunak ere, lagun handiak izan daitezke jaiak antolatzeko. Edozein aukera aprobetxatu behar da laguntza eskatzeko.\nHaurdunaren bidaiak eta joan-etorriak\nPrintzipioz, ez dago haurdun bidaiatzerik. Baina beharrezkoa da Gabonetan egin beharreko joan-etorriak aldez aurretik antolatzea, ahalik eta erosoen eta estresagarrienak izan daitezen. Kasu berezietan, komeni da espezialistari galdetzea.Bidaiak planifikatzeak plaza egokia erreserbatzeko aukera ematen dio haurdun dagoenariAldez aurretiko plangintza batek aukera emango dizu zuretzat egokiena den garraiobidean plaza gordetzeko eta aireportuetan, geltokietan eta bidaiatzeko beste irteera-leku batzuetan egonaldi luzeak saihestuko dituzu.\nNazioarteko Aire Garraioaren Elkartearen aireko lineek haurdunaldiko azken hilabetean ez bidaiatzea gomendatzen dute. Autoan bidaiatzea aukeratzen baduzu, komeni da irteera aurretik doitzea, ustekaberik gerta ez dadin, eta haurdun geratzeko gomendatutako segurtasun-neurriak hartzea.\naholkuak estres haurduntza haurtxo Navidad-eu


38. Sagardo Egunak ere bolondresak beharko ditu - Usurbil - Noaua.eus\n38. Sagardo Egunak ere bolondresak beharko ditu\nNoaua Aldizkaria 2019-05-15 09:56\nBolondresak behar ditu 38. Sagardo Egunak, bestela zaila izango baita jai egun hau behar bezala ospatzea. Antolakuntzak maiatzaren 19an Usurbilek alkate izango duen sagardoa zerbitzatzera eta gainerako postu eta antolakuntza lanetan parte hartzera animatzen ditu usurbildarrak. Biltzeko hitzordua, igande goizeko 8:00etan frontoian.\nUsurbildarren jai egun kuttunena behar bezala ospatuko bada ezinbestekoak ditu. Haiek gabe, festarik ez. Sagardo botatzaileei buruz ari gara. 38. Sagardo Egunak dituen laguntzaile preziatuez.\nMaiatzaren 19an ospatuko den ediziorako ere beharko dira noski. Usurbilgo Sagardo Eguneko Lagunek jakinarazi dutenez, 41 sagardo postu izango dira hilaren 19an frontoian, eta Dema zein Askatasuna plazen bueltan. Postuotarako botatzaileak beharko dira. Postuokin batera, pintxoak zerbitzatzeko gunea egokituko da Askatasuna plazan eta frontoiaren bueltan, eta sagardoa edateko edalontziak banatuko dira. Zeregin guztiotarako ere noski, usurbildarren jai egun kuttunenak ezinbestekoak ditu bolondresak. Sagardo Eguneko antolatzaileek bolondresei gonbita zuzena luzatzen die, herri honetako urteko jai egun nagusiko auzolanera batu daitezen.\nOhi bezala, animatzen zaretenok hilaren 19an goizeko lehen orduan, 8:00ak alderako plazara agertu jai gunea prestatzen laguntzera. Eta gero, postuetako batean 11:30etan hasi eta bazkal ordura arte lanean aritzea litzateke egin beharrekoa. Ez ahaztu, jaialdirako egoki jantzita agertu.


Zain dauka 'bere' bihurgunea | Kirola | Berria\nZain dauka 'bere' bihurgunea\n2010ean, 2011n eta 2012an Samuel Sanchezek irabazi zuen Arrateko etapa, Euskal Herriko Itzulian. Oroitzapenen kaxa astinduta, igoeraren azterketa zehatza egin du BERRIArekin.\nSamuel Sanchez (BMC), irribarretsu, Ordizian, Euskal Herriko Itzulia abiatu aurretik. GOTZON ARANBURU / ARGAZKI PRESS\n2014ko apirilak 10\nIa ezinezkoa da leku berean hiru aldiz jarraian irabaztea». Horregatik da hain neurriz kanpokoa Samuel Sanchezen balentria (Oviedo, Espainia, 1978). 2010, 2011 eta 2012. Bat, bi eta hiru. Hiru kolpe eder eman zizkion Euskal Herriko Itzuliari Arrateko santutegira bidean. Igoeraren jaitsieran eman ere. Orduko 50 kilometroko abiaduran. Haren izena hartu du helmugara bidean dagoen azkenaurreko bihurgune itxi eta itsuak. «Ezagutu beharrekoa da bihurgune hori, beldurtzeko arriskua dagoelako bestela». BMCkoaren hitzetan, ordea, bihurgune horren aurretik Usartza gainera oso larri iritsiz gero, «gorriak» ikusteko arriskua egoten da gero. «Arrateko igoeran oso garrantzitsua da ordeka, eta indarrak gorde beharra dago zati horretarako».\nEuskal Bizikletako adibidea jarri du jaitsieraren gogortasuna azaltzeko. «Gogoan daukat Igor Anton ihes eginda zihoan urte batean, Eros Capecchi nola iritsi zen atzetik eta etapa eta lasterketa nola lapurtu zizkion». 2008an izan zen. Amaiera harrigarria eginda, zazpi segundoren aldea atera zion italiarrak galdakoztarrari. Etapan eta sailkapen nagusian.\n«Mendatean amaitzen den edozein etapatan ohi baino urduriago egoten gara guztiok beti tropelean». Eta zer esanik ez aurtengo itzulian. «Bigarren galbahe argia egingo duelako Arrateko igoerak». Gaintzak egin zuen lehenengoa. Astelehenean. Uste baino handiagoa. «Eta erlojupekoan, benetan, zeintzuk lehiatuko diren argituko da Eibarren». Samuel Sanchezen begietara, igoerak, bere orokortasunean, ez dauka sekreturik. «Gogorra da, serioa, eta indarrek agintzen dute beti».\nAmaierako sasi-ordeka baino zerbait gehiago delako Arrate. «Lehen zatia da gogorrena». Hortxe azalpena. «Lehen bi kilometroetan daude aldaparik tenteenak. Ondoren batez bestekoak jada ez dira hain altuak, baina nekea pilatuta egoten da ordurako». Bi aldiz igotzen dutelako Usartza. «Mendiko pankartapera iritsi aurretik ezkerrera bihurgunea hartzen da lehenengo, eta Ixua igotzen dugu hor. Gogorra da zati hori». Eta jaitsiera azkar baten ondoren, «Eibarren, kale artean, kokapen lan handia eginda» ekiten diote beti azken igoerari. «Etapa amaiera, nekea, urduritasuna... Tentsio ikaragarria egoten da azken igoerari ekin aurreko kilometro horietan».\nHori bai, Samuel Sanchez urduri jarriko duenik ez dago. Ia urtero, tropel nagusiaren atzeko aldean egoten da Arrateko azken igoeraren lehen zatian. Eta ondoren agertzen da, erdi dantzan, santutegira bidean mirariren bat gertatu izan balitz bezala. Barrez erantzun dio hausnarketa horri. «Ez dakit... Eduki daiteke taktika jakin bat buruan, baina hanka onak behar dira Arraten aurrean ibiltzeko. Hanka onik gabe ezinezkoa da garaipenaren lehian sartzea edo taktikaren bat baliatzea». Hala ere, aitortu du odol hotza edukitzea gustatzen zaiola. «Hala egiten dut sasoi puntu onean nagoen gehienetan». Baina taktika bakarra da arrakastatsua: «Irabazten laguntzen dizuna».\nUrte bakoitzeko garaipena aztertzen hasita, gakoa «unean uneko egoeraren hausnarketa azkarra egitea» dela uste du. «Momentu horietan pentsatzea bera zaila izaten den arren, ezinbestekoa da». Robert Gesink eta Chris Horner ondoan zituela helmugaratu zen 2010ean; Joaquim Rodriguez eta Horner bera ondoan zituela 2012an; eta multzo handiagoan 2011n. Orain bi urte hamabi segundora iritsi zen faboritoen talde nagusia, eta haren lehen garaipen urtean, 2010ean, 33ra. «Arraroa da hainbesteko aldeak egotea, eta geroz eta txikiagoak izango direla uste dut». Kataluniako Voltako etaparik gogorrenetara jo du azalpena osatzeko. «Bertan ikusi genuen mendiko etapa zailenetan zazpi segundoren aldea besterik ez zela izan lehen hiruren artean». Gaur antzeko zerbait gerta daitekeela uste du. «Aurrean doazenak elkarri begira edo erasoka hasten direlako ia beti, etapa garaipena buruan. Eta atzekoak ahalik eta gehien gerturatzen saiatzen direlako». Horregatik da hain zaila Arraten gora eta behera izaten den jokoa.\nEsker on hitzak zaleentzat\nGaintzako aldapa beldurgarrian gertatu zen modu berean, urtero-urtero jendetza handia pilatzen da Arrateko maldetan. «Eta horrek are bereziago bihurtzen du igoera. Ikaragarria izaten da. Frantziako Tourraren traza hartzen du beti igoeraren azken zatiko zuzenguneak». Bai euskal herritarrek eta bai atzerritarrek, den-denek esker on hitzak izaten dituzte urtero behin Arrateko etapa amaituta. «Eta gure taldea, Euskaltel-Euskadi, tartean ez dagoen arren, aurten ere antzera sentitzea espero dugu».\nTalde aldaketa hizketagai hartuta, «egokitzen» ari dela argitu du. «Eta oso gustura nago». Samuel Sanchezek hamazazpigarren lehiaketa eguna izango du gaurkoa BMCrekin. «Egun bakarrekoetan lehiatu naiz, astebeteko batean... Zoratzen nago». Ez delako gutxiagorako. «Espero bezala», sailkapen nagusiko lehiatik kanpo geratu zen Gaintzan, Alberto Contador liderrarengandik (Tinkoff-Saxo) 58 segundora. «Baina aurrean ibiltzeko aukerarik txikiena baldin badaukat, baliatzen saiatuko naiz».\nZerbait egiteko asmoa daukan seinale. Itxura pixka bat egin, erreakzionatu, santutegiko mirariaren ukitua jaso, jaitsieran erritmoa bizitu, bihurgune itxi eta itsuan begiak itxi, eta lau hatz erakutsiz gozamena ukitu. Samuel Sanchezen ametsetako baten irakurketa zen hori. Eta amets asko bihurtu zaizkio errealitate bere ibilbide oparoan. Arrate gainean zain dauka bere bihurgunea.


Denda eta biltokietan nahikoa produktu daukatela esan digu Errekaldeko dendako arduradunak en Podcast Oñati Irratia en mp3(18/03 a las 13:39:40) 21:49 49054853 - iVoox\nA continuación: Kiroldegiko lanak eta etxean egin daitezkeen kirol ariketak Cancelar 10\nDescripción de Denda eta biltokietan nahikoa produktu daukatela esan digu Errekaldeko dendako arduradunak\nKarmele Arrizabalagarekin berba egin dugu gaur, denda ireki aurretik. Pasa den ostiral eta larunbateko larritasun egoera igarota, guztiok lasaitu garela esan digu, dendetan eta biltokietan nahikoa produktu badaudenaz ohartu baikaga.\nErrekaldeko dendako arduraduna da Karmele, herrian geratzen den auzo denda bakarra, eta bezeroarekin duten tratua oso hurbila eta pertsonala da, are gehiago, osasun alarma egoera honetan.\nEtorkizunera begira, eta egoera normaltzen denerako , dituen asmoen berri ere eman digu.\nelkarrizketa elikagai dendan denda txikiak larrialdi egoera